
ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


MOTU PROPRIO. 


DE ABOLENDIS COMMISSIONIBUS S. RITUUM CONGR. ADIUNCTIS ET DE NOVO 
ORDINE CONSULTORUM PRO RE LITURGICA INSTITUENDO. 


PIUS PP. X 


Quanta semper cura Decessores Nostri advigilaverint, ut ea 
qua par est pietate, religione et magnificentia coleretur Deus 
atque laudaretur in Sanctis suis, facile deprehendat quisquis re- 
putet quae templa ab ipsis excitata fuerint, quae leges ad sacra 
facienda sancitae, qui denique ritus divinorum officiorum pro 
diversitate temporum praescripti. Quae ut integra manerent, vel 
sapienter et sancte temperarentur f. r. Sixtus V Apostolica Con- 
stitutione « Immensa » sacrorum Rituum Congregationem in- 
stituit, cui duplex praecipue demandavit munus, videndi sta- 
tuendique de iis, quae ad sacros ritus latinae Ecclesiae spectant, 
et curandi quae ad beatificationem et canonizationem Sancto- 
rum referuntur. Quae omnia Nosmet ipsi in Constitutione No- 
stra « Sapienti consilio » confirmavimus. 

Quo autem facilius utriusque generis negotia expedirentur, 
et Consultorum inductus est ordo, praelatorum nempe et theolo- 
gorum, qui praecipue in singulis causis beatificationis et cano- 

nizationis suffragium ferrent super virtutibus, martyrio et mi- 
raculis Servorum Dei; et asciti sunt caerimoniarum magistri, 
a quibus sententia exquireretur de iis quae sacros ritus et cae- 
rimonias attingunt. Verum exortis quaestionibus et gravibus 
et arduis circa veteres Ecclesiae ritus et normas a patribus tra- 
ditas, quibus et divina officia ordinanda sunt et concentus 
sacer regendus, itemque circa historias Sanctorum, cum caeri- 
moniarum magistri ad omnia haud sufficerent, res ipsa postu- 
lavit, ut viri consulerentur rei liturgicae et christianae anti- 
quitatis specialiter periti: quo factum est ut tres peculiares 
Commissiones sacrae Congregationi Rituum adiunctae sint, 
liturgica, historico-liturgica et pro sacro concentu, - de qui- 
bus in commemorata modo Constitutione mentionem feci- 
mus - quae tamen essent tamquam externa instrumenta ad in- 
vestigationem veri, non ipsius Congregationis membra; cum 
harum commissionum participes numquam in consultorum nu- 
merum relati sint. Quod si ad tempus hunc commissionum sta- 
tum retineri placuit, iam integritas Congregationis exigit, ut 
illae funditus mutentur, atque ad ipsam roborandam expolien- 
damque Congregationem convertantur. 

Quapropter, in consilium adhibitis aliquot S. R. C. Cardina- 
libus, nonnulla decernere visum est, quae nunc Motu-proprio 
observanda statuimus, edicimus. 

Sacrorum Rituum Congregationis Consultores in duas clas- 
ses seu sectiones sint divisi, alii ad suffragium ferendum in cau- 
sis beatificationis et canonizationis, alii pro rebus ad liturgiam 
et reliquias Sanctorum quoquo modo pertinentibus. Sed nihil 
prohibet, quominus unus idemque Consultor in utraque sectione 
numeretur. Erit autem Cardinalis Praefecti eos Nobis propo- 
nere ad munusConsultoris assumendos, qui non solum vitae ho- 
nestate, sed ea quoque scientia sint instructi, ut idonei ad suf- 
fragium in quaestionibus sibi commissis recte ferendum vi- 
deantur. 

Igitur qui in primam sectionem ascribendi erunt, doctrina, 
integritate spectati atque aetate provecti homines intelligant 

onus sibi demandari maximi momenti, in quo cauta diligentia 
ac magna maturitate procedendum est. 

li vero qui in altera sectione erunt annumerandi, pollere de- 
bent in primis scientia liturgiae, tum rerum affinium, ut histo- 
riae, hagiographiae, cantus ecclesiastici et aliarum huiusmodi. 
Cum autem difficile admodum sit plures invenire qui in omni- 
bus his excellant, curandum erit, ut nonnulli saltem sint, qui in 
aliqua ex doctrinis liturgiae finitimis vere sint excellentes. 

Itaque, cum ex una parte volumus ut ii omnes, qui in prae- 
senti numerantur Consultores, in eodem munere perseverent et 
primae sectioni maneant adscripti, tum ex alia parte omnes et 
singulas Commissiones quae Congregationi sacrorum Rituum 
hucusque fuerunt adiectae, hoc Nostro Motu-Proprio supprimi- 
mus et omnino suppressas declaramus. 

Dilecto autem Filio Nostro Cardinali huius 8. Congregatio- 
nis Praefecto in mandatis damus ut quamprimum Nobis viros 
proponat, qui secundum praescripta Nostra possint a Nobis 
assumi ad munus consultorum sectionis secundae. 

Hanc vero Nostrae voluntatis declarationem volumus et 
iubemus futuris quoque temporibus religiosissime in omnibus 
et singulis servari, constitutionibus, ordinationibus apostolicis, 
privilegiis aliisque contrariis quibuscumque, etiam speciali atque 
individua mentione dignis, minime obstantibus. 

Datum Romae apud S. Petrum die xvi ianuarii anno Mcmxiv, 
Pontificatus Nostri undecimo. 


PIUS PP. X 


% 

EPISTOLAE. 


I. 


AD R. D. AEMILIUM SIEBELINK, MODERATOREM GENERALEM FRATRUM N. D. A 
MISERICORDIA, SEPTUAGESIMO QUINTO AB EADEM INSTITUTA SODALITATE 
ANNO APPROPINQUANTE. 


Dilecte Fili, salutem et apostolicam benedictionem. — Impertiendi 
tibi tuisque voluntatis Nostrae significationem iam pridem, dilecte Fili, 
insederat Nobis in animo consilium. Commendant enim Nobis Congre- 
gationem vestram cum proposita eidem christianae caritatis opera mul- 
tiplicia, in primisque institutio iuvenilis, quae, aetate hac nostra, solli- 
citos, fere ubique, bonos omnes habet: tum etiam studium in iisdem 
persequendis a vobis laudabiliter positum. Acceptum a te nuper nun- 
tium properantis septuagesimi quinti anniversarii ab eadem instituta 
Congregatione, Nos admonuit de consilii exsequendi opportunitate; 
eaque utimur libentissime ut vobis gratulemur ex animo perfunctos pro 
Ecclesia, pro civitate labores, caelestiaque precemur subsidia ad coepta 
optima urgenda contentione in dies maiore. Horum interea auspex 
apostolica sit benedictio, quam religiosae Familiae universae tibique in 
primis, dilecte Fili, peramanter in Domino impertimus. 

Datum Romae, apud S. Petrum, die xv ianuarii mcmxiv, Pontificatus 
Nostri anno undecimo. 


PIUS PP. X 


{I. 


AD R. D. P. EUGENIUM MEYER, MODERATOREM GENERALEM MISSIONARIORUM 
SSMI CORDIS IESU, QUINQUAGESIMO RECURRENTE ANNIVERSARIO EX QUO 
SODALITAS DOMINAE NOSTRAE A SACRO IESU CORDE CONDITA FUIT. 


Dilecte Fili, salutem et apostolicam benedictionem. — Iucunda 
equidem recordatione Nos refers et ad conditam olim, Tarvisii, a Nobis 
Sodalitatem Dominae nostrae a sacro Iesu Corde et ad orationem qua 
populo eam commendavimus: testatamque tunc seriusque haud semel 
succrescenti operi benevolentiam libet nunc, anno vertente ab institutione 

quinquagesimo, eidem iterare incrementis in Gallia et alibi passim, uti 
refers, aucto uberrimis. At vero non iteratae tantum benevolentiae 
hasce tibi litteras volumus esse testes, sed et petitae nuncias gratiae. 
Tuae enim, dilecte Fili, libenter concedentes postulationi, plenariae 
Indulgentiae in forma’ Ecclesiae consueta quater lucrandae per annum 
a die xx1x huius mensis decursurum, idque diebus a moderatore gene- 
rali Sodalitatis et ab Ordinario loci dicendis, iis omnibus facimus facul- 
tatem qui Exolduni ac Romae aedem religiose adierint D. N. a sacro 
Corde Iesu dicatam, vel alibi Sodalitatis eiusdem, si quae exstent, ora- 
toria. Valde utique velimus ut ex his beneficiis vis nova novusque ardor 
Institutum pervadat, reique optatissimae auspicem esse volumus implo- 
ratam a Nobis Patronae potentissimae opem et apostolicam benedi- 
ctionem, quam omnibus qui Sodalitati adsciti sunt socii, tibique, dilecte 
Fili, nec non sacerdotibus tuae alumnis disciplinae, peramanter in Domino 
impertimus. 

Datum Romae, apud S. Petrum, die xx ianuarii mcmxiv, Pontificatus 
Nostri anno undecimo. 


PIUS PP. X 


S. CONGREGATIO DE PROPAGANDA FIDE 


I. 
DECRETUM. 


ERIGITUR NOVA PRAEFECTURA APOSTOLICA DE LANG SON ET CAO BANG IN 
TON-KIN. 


Quo spirituales fructus huc usque in Ton-kin regionibus ab alumnis 
Dominicianae provinciae Ssmi Rosarii insularum Philippinarum, tot 
inter angustias feliciter percepti, felicius quoque, Domino iuvante, 
augeantur in posterum, sacro huic Consilio Fidei Propagandae praepo- 
sito visum est opportunum novam illic erigere Missionem in eamque 
novos inducere sacros operarios ex eadem S. Patris Dominici Familia, 
qui et ipsi confratrum suorum operam aemulentur. Hac itaque super 
re cum mature actum fuerit in generali Congregatione habita die 15 ver- 

tentis mensis, Emi ac Rmi Patres dividendas esse censuerunt a Vica- 
riatu Apostolico Ton-kin septentrionalis civiles provincias Lang Son et 
Cao Bang, nec non sic dictas delegationes Bao Lac, Quan Ba et Dong 
Van ad civilem provinciam Ha Giang pertinentes: ex his autem pro- 
vinciis et regionibus efformandam esse pro nunc Praefecturam Aposto- 
licam «de Lang Son et Cao Bang » nuncupandam, cuius spiritualem 
administrationem obtineant Patres Dominiciani provinciae Occitaniae 
immaculatae Conceptionis seu Lugdunensis. 

Expositam vero Emorum Patrum sententiam Ssmhus Dfius noster Pius 
div. prov. Pp. X in audientia concessa die 22 eiusdem mensis R. P. D. 
sacrae huius Congregationis Secretario in omnibus ratam habuit et 
confirmavit, ac praesens in re Decretum fieri iussit. 

Datum Romae ex aedibus sacrae huius Congregationis de Propa- 
ganda Fide die 30 decembris, anno Domini 1913. 


Fr. H. M. Carp. Gotti, Praefectus. 
L. S. 
C. Laurenti, Secretarius. 


IT. 
NOMINATIONES. 


Decretis sacrae Congregationis de Propaganda Fide nominati sunt: 


7 ianuarii 1914. - Praefectus apostolicus novae praefecturae de Lang 
Son et Cao Bang, R. P. Bertrandus Cothonay, Ordinis Fratrum Praedi- 
catorum. 

21 ianuarii. - Praefectus apostolicus de Ubanghi-Chari, R. P. loannes 
Renatus Calloch, ex Congregatione Sancti Spiritus et immaculati Cordis 
Mariae. 


III. 
CESSATIO AB OFFICIO. 


Litteris diei 20 ianuarii 1911, a sacra Congregatione de Propaganda 
Fide recepta est renuntiatio R. P. Petri Cotel, ex Congregatione Sancti 
Spiritus et immaculati Cordis Mariae, ab officio praefecti apostolici de 
Ubanghi-Chari. 

S. CONGREGATIO INDICES 


I. 
DECRETUM. 


Feria II, die 26 ianuarii 1914. 


Sacra Congregatio eminentissimorum ac reverendissimorum san- 
ctae Romanae Ecclesiae Cardinalium a sanctissimo Domino nostro 
Pio Papa X sanctaque Sede Apostolica Indici librorum pravae doctri- 
nae, eorumdemque proscriptioni ac permissioni in universa christiana 
republica praepositorum et delegatorum, habita in palatio Apostolico 
Vaticano die 26 ianuarii 1914, damnavit et damnat, proscripsit proscri- 
bitque, atque in Indicem librorum prohibitorum referri mandavit et 
mandat quae sequuntur opera: 


Maurice MAETERLINCK, Opera omnia. 


Itaque nemo cuiuscumque gradus et conditionis praedicta opera 
damnata atque proscripta, quocumque loco et quocumque idiomate, aut 
in posterum edere, aut edita legere vel retinere audeat, sub poenis in 
Indice librorum vetitorum indictis. 

Quibus sanctissimo Domino nostro Pio Pp. X per me infrascriptum 
Secretarium relatis, Sanctitas Sua Decretum probavit, et promulgari 
praecepit. In quorum fidem, etc. 

Datum Romae, die 17 ianuarii 1914. 


Fr. Carp. DELLA Vo.Lpe, Praefectus. 


L. &S. 


Thomas Esser, O. P., Secretarius 


Il. 


Karl Holzhey, Luigi Renzetti, Sebastian Merkle, Stéphen Coubé 
Decretis huius S. Congregationis, quibus quidam eorum libri prohibiti 
et in Indicem librorum prohibitorum inserti sunt, se subiecerunt. 

In quorum fidem, etc. 


Thomas Esser, O. P., Secretarius, 

SACRA CONGREGATIO RITUUM 


BELLUNEN. 


DE BAPTISMO DOMI COLLATO. 


Proposito dubio a Rio Ordinario Bellunensi « An Baptismus de 
« licentia Episcopi seu Ordinarii domi collatus, extra mortis periculum 
«et urgentem necessitatem, cum omnibus caeremoniis Ritualis Romani 
« sit administrandus », sacra Rituum Congregatio, audito Commissionis 
Liturgicae suffragio, respondendum censuit: Affirmative. 

Atque ita rescripsit die 17 ianuarii 1914. 


Fr. S. Carp. MARTINELLI, Praefectus. 


L. S. 
+ Petrus La Fontaine, Ep. Charyst., Secreturius. 


SACRA ROMANA ROTA 


SALUTIARUM. 


IURIUM. 


Pio Pp. X feliciter regnante, Pontificatus Dominationis Suae anno 
decimo, die 1 iulit 1913, RR. PP. DD. Seraphinus Many, Ponens, Fran- 
ciscus Heiner et Ioannes Prior, Auditores de turno, in causa Salutiarum - 
lurium inter Revmum Capitulum Cathedrale Salutiarum, repraesentatum 
per procuratorem Vincentium Sacconi, advocatum, et Revmum lacobum 
Conte, canonicum archipresbyterum, repraesentatum per procuratorem 
Revmum Aloisium Lavitrano, advocatum, in gradu appellationis, ab eodem 
Rmo Capitulo contra sententiam Rotalem diei 2 septembris 1911 propositae, 
sequentem tulerunt definitivam sententiam. 


Anno Incarnationis Dominicae 1483, duodecimo kalendas februarii, 
cardinalis Dominicus della Rovere, episcopus Taurinensis, Sedis Apo- 
stolicae legatus in Sabaudia et nonnullis aliis provinciis, vi Bullae Per 

Immaculata, ecclesiam parochialem sanctae Mariae Salutiis, tunc de dioe- 
cesi Taurinensi, auctoritate Apostolica erexit in Collegialem; quae Col- 
legialis paulo post, scilicet anno 1511, erecta est in Cathedralem. Porro 
cura animarum, in Bulla Per Immaculata, demandata est Archipresby- 
tero, quae erat quarta dignitas, nec principalis, et, post erectionem Col- 
legialis in Cathedralem, facta est tertia dignitas. Decursu saeculorum, 
inter Capitulum et Archipresbyterum ortae sunt, circa curam animarum, 
plures controversiae; recentissime tandem, scilicet anno 1910, nova lis 
exorta est, quae, vi commissionis Pontificiae, definienda tradita est 
H. S. O. in quo, die 2 septembris anno 1911, prolata est sententia, qua 
ad quingue dubia proposita, RR. PP. DD. Auditores responderunt ut 
sequitur: 

1. An, quibusque sub limitibus, curam animarum habitualis competat 
Capitulo, vel potius Archipresbytero in casu. R. Negative ad primam par- 
tem, affirmative ad secundam. 

2. An Archipresbytero, in casu, competat cura actualis universa, exclu- 
sive et independenter a Capitulo exercenda. R. Affirmative. 

3. An Archipresbyter habendus sit verus parochus, et paroeciam eaxclu- 
sive a Capitulo repraesentare possit. R. Affirmative. 

4. An et quomodo regimen ecclesiae cathedralis competat Capitulo, 
vel Archipresbytero in casu. R. Affirmative ad primam partem quoad fun- 
ctiones capitulares ; affirmative ad secundam quoad functiones parochiales. 

5. An Archipresbyter habeat ius residendi in domo ecclesiae cathedrali 
adiacenti, eamque domum ad usum habitationis aptandi suis sumptibus, 
et independenter a Capitulo. R. Affirmative, saltem ex aequitate, sub depen- 
dentia tamen Ordinarii, et refectis damnis, quae Capitulo obvenire possunt. 

A qua sententia cum Capitulum appellasset ad Turnum sequentem, 
concordatum est dubium more solito, his verbis: An sententia Rotalis 
diei 2 seplembris anni 1911 sit confirmanda vel infirmanda in casu. 

Ut autem hoc dubium plene solvatur, de novo examinanda sunt 
quinque dubia in prima instantia discussa et resoluta. 


DE PRIMO DUBIO., 


dn, quibusque sub limitibus, cura antmarum habitualis competat 
Capitulo, vel potins Archipresbytero in casu. 

Huic primo dubio Domini respondendum censuerunt: Ad primam 
partem: Affirmative, seu curam habitualem competere Capitulo pure et 
simpliciter ; ad secundam partem: Negative. 

Habitualis cura animarum, quatenus actuali opponitur, est illa quae 
penes rectorem principalem parochiae residet, quin illam exercere possit, 

sed ab alio, qui solet ab ipso rectore principali deputari exercenda est. 
Verum, dempto exercitio curae, cetera iura parochialia v. g. admini- 
strandi reditus parochiae, tuendi fines eius et territorium, regendi eccle- 
siam, etc., remanent penes rectorem principalem; cf. Pichler, in tit. De 
Officio vicarii, n. 15. 

Sententia Rotalis appellata curam habitualem tribuit Archipresby- 
tero, unico innixa argumento, quo constare iudicat ex terminis ere- 
ctionis ecclesiae Collegialis talem curam eidem Archipresbytero compe- 
tere. Cetera enim quae sub primo dubio discuntiuntur, ad refellendas 
obiectiones directa sunt. Argumentum hoc unicum est huiusmodi. In 
instrumento erectionis, nulla facta mentione curae cuiuslibet animarum 
Capitulo assignatae, dicitur curam animarum imminere Archipresbytero 
(« cui immineat cura animarum »): sed haec formula, « cui immineat cura 
animarum » ante Conc. Trident. necessario includebat totam curam, quae 
nunc post dictum Concilium aliquando divisa reperitur in habitualem 
et actualem; et ratio est, quia ante Conc. Trident. distinctio illa inter 
curam habitualem et actualem, prout nunc applicatur in sensu decreti 
eiusdem Concilii, cap. 7, sess. 7, De reform. ecclesiis collegiatis, mona- 
steriis, etc.. omnino ignota erat, non solum quoad nomen, sed etiam 
quaad « rem ipsam, substantiam et conceptum, seu ut iuridicum insti- 
tutum ». Ita loquitur sententia sub numero 7, « quum, uno verbo, tantum 
« post Tridentinum Concilium, et ab ipso ortum duxerint posterioris 
« illius, de qua supra, inter curam habitualem et actualem distinctionis 
«non tantum nomen et termini, sed res ipsa, seu substantia et conce- 
« ptus, iuridicum nempe ut nunc vocatur institutum, iam patet curam 
«illam animarum, quae in litteris erectionis imminere dicitur Archi- 
« presbyteratui, non posse intelligi de cura quae exercenda sit ab Archi- 
« presbytero de facto et iure ut vicario, sive amovibili sive perpetuo, ad 
« terminos ipsius Tridentinae Synodi ». Item sub numero 5: « Verum, 
« quod maximi interest in re nostra, hoc posterius et usitatius diffe- 
« rentiae genus ortum tantum duxit post Tridentinam Synodum ». 

Hoc posito, nempe, quod clare constat ex terminis erectionis habi- 
tualem curam Archipresbytero competere, facilis via sternitur ad con- 
trarias omnes praesumptiones reiiciendas, quae, si aliis fortioribus indi- 
ciis et praesumptionibus non eliduntur, saltem veritati demonstratae 
cedere debent. 

Ita in sententia Rotali sub num. 6: « Et nonnisi, ubi non constet de 
« erectionis initio, ad coniecturas et indicia et praesumptiones confugien- 
« dum est ». Et sub num. 18: « Sensus igitur est, quod si ex terminis ere- 
« ctionis constet de cura habituali penes Capitulum, termini provisionis 

« factae Archipresbyteratui praeiudicare non debent iuribus Capituli, 
« ideoque trahendi sunt ad terminos erectionis et iuxta illos interpre- 
« tandi. Nostro autem in casu termini erectionis resistunt curae habi- 
« tuali Capituli; quare verba illa Bullae erectionis “ cui immineat cura 
« animarum ,, neque ex subiecta materia, neque ex iure communi, intel- 
« ligi possunt aut debent de cura actuali tantum ». Et sub num. 24: 
« Iamvero quoad haec et omnia alia signa, seu praesumptiones allatas 
«a patronis Capituli, primo quidem non est confugiendum ad signa, 
« indicia, seu praesumptiones, nisi quando non constet de fundationis 
« initio: secundo vero, praesumptiones cedere debent veritati, quae in 
« casu nostro manifestatur et aperte demonstratur ex Litteris erectionis, 
« ut supra firmatum est ». 

Iamvero corruit totum hoc argumentum, cum fundamentum cui inni- 
titur nullum sit. Notissima enim erat illa distinctio inter curam habi- 
tualem et actualem, non dicimus quoad nomen, sed quoad rem ipsam, 
substantiam et conceptum, etiam prout nunc applicatur ecclesiis colle- 
giatis, longe ante tempus Concilii Tridentini, uti patet ex ipsa discepta- 
tione 45 Pitonii, quam priores iudices in sententia citant. Ait enim: 
« Contrariam vero sententiam, quod archipresbyter sit quidem curatus 
«in actu, sed apud Collegium exsistat cura habitualis, tenuit Ioannes 
« Andrea in cap. I, De elect., in 6, quem refert et sequitur Calderin. cons. 18, 
«n. 1, versic. Unde dicunt de praebend.... Oldrad., cons. 6, sub num. 
« p. versic. Ergo dicam, etc. ». Celebres isti commentatores Decretalium, 
qui hance distinctionem applicant ecclesiis collegiatis, floruerunt saeculo 
decimo quarto, ducentos annos ante Concilium Tridentinum. Mortuus 
est Oldradus anno 1335, Joannes Andreas vero anno 1348, et Calderinus, 
eiusdem filius adoptivus, anno 1365 (Cf. Hurter., Nomenclat. Literar.). 
Praeterea, ille celeberrimus de re disciplinari ecclesiastica historicus, 
Thomassinus nempe, in suo opere Vetus et nova Ecclesiae Disciplina 
(tom. 1, lib. 2, cap. 27), quod a modernis etiam scriptoribus summis lau- 
dibus ornatur (V. Hurter, |. c., tom. 2, p. 413 et sq.), plura citat Con- 
cilia provincialia longe ante Concilium Tridentinum habita, in quibus 
ordinatur ut nonnisi a vicariis perpetuis cura animarum exerceretur, ubi 
caput ecclesiae, quod eiusdem titulum habeat, per se id facere nequibat, 
e. g., Concilium Avenionense, an. 1326; Concilium Arelatense, an. 1260. 
Unde concludit Thomassinus, |. c., n. 6: « Non erant nisi vicarii per- 
« petui, sive in ecclesiis cathedralibus, sive in parochiis aliis. Non ea 
« sola erat nominis discrepantia, erat res ipsa longe diversa. Portione 
«enim congrua contenti esse iubebantur vicarii perpetui; at parochi 
« decimas proventusque prorsus omnes percipiebant ». Generalem deinde 

conclusionem ponit, l. c., n. 9, respectu disciplinae ante Tridentinum Con- 
cilium vigentis. « Ex his porro planissimum est, id semper in votis, id 
+ curae fuisse Ecclesiae, ut parochias non administrarent et ecclesias 
« quascunque nisi vel perpetui vicarii, vel parochi irrevocabiles. lure 
« novo Decretalium Urbanus III iubet, ut monachorum ecclesiae guber- 
« nentur a parochis vel capellanis, vel vicariis, quos monachi episcopo 
« Offerrent instituendos, sed quos destituere ipsi postea non poterunt, 
« ea potestate episcopo servata, qui ne ipse quidem poterit, nisi cano- 
«nico iudicio » (cap. I, De Capellis Monachorum). 

De vicariis perpetuis in divinis agit Alexander III saeculo duodecimo 
in lib. I Decretalium, cap. 3, tit. 28, De Off. vicarii, et Honorius III 
saec. decimo tertio, ibidem, cap. 6. Porro intelligi nequit quid significet 
Vicarius perpetuus in divinis, nisi facta distinctione, saltem quoad sub- 
stantiam conceptus, inter curam habitualem et actualem, seu inter curam 
et eilusdem exercitium. Bonifacius VIII sub fine saeculi decimi tertii in 
sexto Decretalium tit. 18 cap. unici, De Capellis Monachorum, decernit: 
« Presbyteri, qui ad curam populi per monachos in eorum ecclesiis prae- 
« sentantur episcopis, et instituuntur ab ipsis, quum debeant esse per- 
« petui, consuetudine vel statuto quovis contrario non obstante, ab 
«eisdem nequeunt ecclesiis nisi per episcopos et ex causa rationabili 
« amoveri ». Juxta eumdem Thomassinum, loco citato, n. 9, et parte III, 
libro II, cap. 20, n. 5, origo istius distinctionis inter curam habitualem 
et actualem retroascendit ad saeculum nonum. 

Ex hisce omnibus patet notissimam fuisse distinctionem inter curam 
habitualem et actualem, saltem quoad substantiam et rem ipsam, ante 
Concilium Tridentinum. Vicariis enim istis perpetuis, de quibus loquuntur 
Decretalia et Thomassinus, imminebat cura animarum in ecclesiis paro- 
chialibus, sive collegiatis, sive aliis, quin tamen iidem titulum ecclesiae 
possederint, vel fructus beneficii, qui cedebant aliis, qui fuerunt eccle- 
siarum parochialium principales rectores, dum vicarii ipsi portione con- 
grua contenti esse debebant. 

Formula igitur « cui imminet cura animarum » quae, iuxta omnes, 
includit curam actualem animarum, tempore erectionis ecclesiae colle- 
gialis Salutiarum, de se non importabat curam habitualem; distinctio 
enim inter curam unam et alteram, tunc temporis, ut dictum est, notis- 
sima erat, et separatio unius ab altera erat frequentissima, etiam locis 
qui Salutiis vicini erant, ut discimus ex ipsa Bulla nostra Per Imma- 
culata, circa finem, ubi memorantur « ecclesiae parochiales, vel earum 
perpetuae vicariae ». Imo praefata formula, in sensu obvio et proprio, 
significabat curam actualem tantum, et non habitualem, et hoc etiam 

ante Concilium Tridentinum, uti discimus ex Barbosa, De appellativa 
verborum significatione, appell. 65: « Curae animarum appellatione pro- 
« prie venit actualis, non vero habitualis, ut tenuit in terminis Capra, 
« commun. conclus. 9, n. 78 et fuit dictum in Vicen. Prioratus, 9 iunii 1606, 
« coram Manzanedo. » Porro celebris ilie canonista Capra obiit anno 1465. 

Everso igitur praecipuo, imo unico fundamento praetensionis reve- 
rendissimi Archipresbyteri, nunc, ad solvendam quaestionem: penes 
quem resideat cura habitualis in Collegiata Salutiarum, recurrendum 
est, ut de more, ad praesumptiones, coniecturas et indicia, quae in casu 
uculenter ostendunt curam habitualem competere Capitulo. 


Et primo notandum est ius commune, seu potius iurisprudentiam 
generalem hac in re militare pro Capitulo. Quando aliqua ecclesia est 
simul collegialis et parochialis, undecumque proveniat haec collegiali- 
tatis et parochialitatis in eadem ecclesia coniunctio, cura habitualis est 
in Collegio seu Capitulo; de qua regula seu iurisprudentia generali 
testantur Pignatelli, Consultationes, t. [X, cons. 150 et 169; Lotterius, 
De re beneficiaria, lib. 1, q. 14, n. 93 seq.; Reclusius, De re parochiali, 
parte [, tit. 5, n. 26; Pitonius, Disceptationes eccles., disc. 45. Pignatelli, 
loc. cit., consult. 150, n. 1, ait: « Utrum in ecclesiis collegiatis simulque 
« curatis, cura animarum incumbat canonicis et Capitulo, an primae 
« aliive dignitati? Et incumbere canonicis et Capitulo, in hac re minime 
« dubia, statuo atque iudico. Assistit enim Capitulo ius commune. Eo 
« namque ipso, quod ecclesia curata est collegialis, quod probari potest 
« etiam ex enunciativis, praesertim antiquis, Summorum Pontificum in 
« eorum litteris..., eiusmodi cura pertinet de iure ad Capitulum, Ostiens., 
« Gabrielis..., Mandosa..., Romanus..., Gonzalez, ac Rota dec. 316, n. 1, 
« P. IV, t. 2. Recentiorum, non attento quod exercitium sive administratio 
« curae demandetur vicario perpetuo, vel alicui Dignitati. Nam adhuc habi- 
« tus Capitulo non aufertur, iuxta consilium Oldradi, etc. ». Et ita etiam 
pluries S. Rota, v. g. in Comen. Funerum, quae legitur typis edita apud 
Pignatelli, loc. cit., cons. 150, n. 11-17. In hac Comen. Domini sie loquun- 
tur: « Praemisso quod dicta ecclesia sit collegiata, de quo partes con- 
« veniunt, inde sequitur quod, de iure communi, licet secus sit in Cathe- 
« dralibus... cura animarum spectet habitu ad Capitulum, uti firmant 
« Calderinus, Oldradus, etc. (multos ibi allegans). Atque ideo, ex eadem 
« iuris dispositione, non ad solum Praepositum, sed etiam ad Capitulum 
« spectant funeralia ». Nec nos movere debent haec verba huius deci- 
sionis Rotalis « licet secus sit in cathedralibus », quia ecclesia colle- 
gialis Salutiarum erecta quidem fuit in cathedralem, sed haec erectio 

nihil prorsus mutavit, in statu ecclesiae, quoad curam animarum, de qua 
ne quidem minimum verbum reperitur in Bulla erectionis in Cathedralem. 

Porro huic iuri communi non derogatum est in Bulla Per Imma- 
culata, qua ecclesia parochialis Salutiarum erecta est in collegialem, 
anno 1483; sed potius ius illud assertum et confirmatum fuit. Cardi- 
nalis Legatus in hac Bulla dicit: « Praefatam parochialem ecclesiam 
« (Salutiarum) in collegialem cum Capitulo, choro, sigillo, ét aliis col- 
« legialibus insigniis, auctoritate Apostolica, tenore praesentium, de novo 
« erigimus, ac omnibus collegialibus privilegiis, praerogativis, titulis et 
« honoribus insignimus. Et in ea Decanatum, qui inibi principalis digni- 
« tas sit, et illius Decanus, qui pro eius portione contingenti centum flo- 
«renos auri de camera super fructibus mensae capitularis percipere 
« debeat, nec non Archidiaconatum, Praeposituram, Archipresbyteratum, 
« cui cura immineat animarum..., ac duodecim canonicatus et duodecim 
« praebendas etiam inibi de novo erigimus et instituimus ». Ex hac ere- 
ctione sic expressa manifeste sequitur, ius et titulum curae, seu curam 
habitualem, pertinere ad Capitulum, curam autem actualem seu exer- 
citium curae pertinere ad Archipresbyteratum; ut enim caute notandum 
est, ipsum ens parochiale Salutiarum erectum est in ens collegiale; seu 
factum est ens collegiale; unde omnia entis parochialis Salutiarum bona 
et iura, et ideo etiam ius et titulus curae transfusa sunt in Collegium. 
Si quis dicat curam habitualem simul et actualem transfusam fuisse 
in Archipresbyteratum, eo ipso dicat necesse est ens parochiale Salutia- 
rum (quod totum constat cura habituali et actuali) erectum fuisse in 
Archipresbyteratum, non vero in Collegialem: quod est contra Bullam 
erectionis, et proinde falsum. Unde ex sola erectione alicuius ecclesiae 
parochialis in collegiatam, Pignatelli, loc. cit., cons. 169, n. 9, concludit 
curam habitualem remanere penes Capitulum: « Unde sequitur, ait, 
« curam animarum, quae residebat penes ecclesiam parochialem, esse in 
« proprietate et titulo apud eamdem ecclesiam erectam in collegiatam, 
« illiusque Capitulum, quod constituitur archipresbytero et canonicis ». 

Quae omnia confirmationem et lucem recipiunt ex reliquis partibus 
praefatae Bullae erectionis. Vi enim huius Bullae, qua ecclesia paro- 
chialis Salutiarum facta est collegialis, omnia bona ecclesiae facta sunt 
bona Collegiatae, et « fructus, reditus et proventus dictae parochialis 
« ecclesiae oppidi Salutiarum, trecentorum florenorum auri de camera 
« secundum communem aestimationem valorem annuum non exce- 
« dentes », facti sunt fructus, reditus et proventus mensae capitularis, 
et ex his trecentis florenis aureis centum floreni aurei expresse assi- 
gnati sunt Decano pro eius portione contingenti; nihil autem expresse 

assignatum est Archipresbytero, qui proinde in eodem gradu positus 
est, quo ceteri canonici, inter quos divisi sunt reliqui fructus mensae 
capitularis, detracta nempe parte Decani. Revera, quod mox amplius 
evolvetur, omnia bona ecclesiae parochialis, scilicet, praedia, decimae, 
fructus, etc., facta sunt bona collegiatae; unde pars unicuique canonico 
attributa est. Porro haec fructuum omnium ecclesiae parochialis assi- 
gnatio facta Collegiali, est signum constans, perpetuum et indubitatum 
curae habitualis remanentis in Capitulo, ut dicunt Pignatelli, loc. cit, 
cons. 169, n. 11-12, ubi allegat etiam decisionem S. Cong. Conc. diei 
14 novembris 1646; Lotterius, loc. cit., g. 20, n. 125-126; Pitonius, loc. cit., 
disp. 45, n. 5: « Idque, sunt verba Pitonii, extra difficultatem procedit, 
« ubi ex citcumstantiis constat curam habitualem esse penes collegium ; 
« quando scilicet decimae incorporatae fuissent massae communi, et 
« Capitulum participaret de funeribus, nec non supportaret expensas 
« ratione curae necessarias; quo casu, etiam secundum illos qui negant 
« curam habitualem de iure penes collegium exsistere, planum est archi- 
« presbyterum non reputari nisi simplicem vicarium habentem dumtaxat 
« curam actualem ». 

Nec dicatur hanc omnium bonorum ecclesiae parochialis assigna- 
tionem, quae Collegiatae facta praetenditur, esse incertam, quia nimirum 
Auctor Bullae non expresse dicit se unire et applicare omnia bona Col- 
legiatae. 

Nam si hoc non dicit expresse, dicit implicite, scilicet declarando 
valorem annuum omnium redituum, fructuum et proventuum ecclesiae 
parochialis, ad summam circiter 300 florenorum; utquid enim haec 
declaratio, nisi ut ostendatur quaenam futura sit dos novae Collegiatae? 
Ceterum eo ipso quod aliqua ecclesia erigatur in collegialem, censentur 
omnia eius bona (nisi omnino expressa fiat exceptio) transferri in Col- 
legiatam: secus enim, non ecclesia simpliciter, sed pars tantum ecclesiae 
erigeretur in Collegiatam. 

Insuper in eadem Bulla erectionis Collegiatae, cavetur expresse ut 
ius eligendi seu praesentandi Archipresbyterum pertineat ad Collegium, 
et institutio ad Ordinarium loci (exceptis decem primis annis, in quibus 
haec institutio competet Decano Collegii); sic enim legitur in Bulla: 
« Eidem (Decano) et Capitulo praefatis (concedimus et indulgemus) per- 
« sonas idoneas ad alias dignitates quae de iure patronatus huiusmodi 
«non fuerint (soli Decanatus et Archidiaconatus erant de iure patro- 
« natus), ac canonicatus et praebendas pro tempore vacantes huiusmodi 
« in perpetuum Capitulum eligere, et Decanus pro tempore ad decen- 
« nium futurum illos instituere; et, dicto decennio elapso, Ordinario loci 

« institutio illorum pertineat ». Porro hoc etiam clarum signum est quod, 
cura actuali demandata Archipresbytero, cura habitualis remanserit apud 
Capitulum; nam praecise unum ex praecipuis iuribus parochi habitualis 
est ut curet et provideat curam actualem per alium exerceri, scilicet ut 
nominetur vicarius curatus. Sic ait Bouix, De Parocho, parte I, sect. 3, 
cap. I (edit. 1867), p. 178-179: « Ille dicitur habitualem dumtaxat curam 
« habere, qui de facto illam nec exercet, nec exercere valet, sed tantum 
« aliquatenus potest et debet providere, ut per aliquem, sub vicarii 
« nomine, exerceatur ». Quod pariter docet Wernz, Jus Decretalium, t. II, 
n. 821, II: « Illis (parochis habitualibus) cura animarum nec de facto 
« nec de iure exercenda competit; sed tantum possunt et debent pro- 
« videre, ut per aliquem vicarium exerceatur ». Quando autem dignitas 
aliqua Capituli, v. g. Archipresbyteratus, utramque curam, scilicet habi- 
tualem et actualem, habet, non solet a Capitulo eligi, sed providetur 
sicut parochiae de iure communi, nimirum libere confertur ab Ordi- 
nario, vel, mensibus reservatis, a Sede Apostolica. Unde dicit Reclusius, 
De re parochiali, parte I, tit. 5, n. 33: « Si parochia, tametsi unita Capi- 
« tulo, collegio, monasterio, alterive simili ecclesiae, solita fuerit per 
« concursum libere provideri, vel per Datariam, hoc in casu, ulla absque 
« dubitationis alea concludi potest apud parochum utramque curam 
« remanere, ex S. Congregatione Conc. in folio Vicen.-Parochiae, 23 au- 
« gusti (1760), § Ex hoc, p. 151, ibi: Tum etiam quia progressu temporis 
« parochia libere consuevit provideri per Datariam, vel Ordinarium, prae- 
« vio concursu, quod non leve est argumentum totalis actualis curae et 
« habitualis parocho competenti ». Unde, cum in nostro casu, vi Bullae 
erectionis, cui unice in hoc negotio standum est, Archipresbyteratus 
debuerit non libere ab Ordinario vel Dataria conferri, sed simul a Capi- 
tulo et Ordinario, ita ut Capitulum eligeret Archipresbyterum, et Ordi- 
narius eum institueret, signum clarum est curam habitualem remansisse 
penes Capitulum; alioquin, ex dictis, Archipresbyteratus fuisset de libera 
collatione Ordinarii, vel Datariae, sicut parochiae de iure communi. Unde 
ex intentione Bullae et omnibus eius dispositionibus, patet curam habi- 
tualem remansisse penes Capitulum; sed, quod maius est, haec Bulla 
semper in hoc sensu intellecta fuit, uti constat ex observantia quae, 
edita Bulla erectionis anno 1483, statim secuta est et usque ad hodierna 
tempora perseveravit; haec enim observantia est optima legis, statuti, 
fundationis, contractus et cuiuscumque dispositionis interpres. Age vero: 
supra dictum est, ex communi canonistarum doctrina, bonorum et iurium 
omnium ecclesiae parochialis assignationem factam Collegiali, esse signum 
constans, perpetuum et indubitatum curae habitualis remanentis in Col- 

legio. Porro, de facto, a tempore erectae Collegiatae usque ad nostra 
tempora, videmus penes Collegium esse dominium omnium bonorum 
et iurium ecclesiae parochialis horumque omnimodam administrationem, 
penes Archipresbyterum autem non nisi partem suam qua canonicum 
et quaedam emolumenta incerta. 

1. Si agatur de praediis, quae erant de dominio ecclesiae parochialis 
anno 1483, transierunt in mensam capitularem, uti concludere est ex 
documentis annorum 1486-1517 (Summ. Capituli additionale, nn. 2, 4, 
5, 6, etc.) in quibus reperitur longa series praediorum et domorum, cum 
designatione locali uniuscuiusque, et nomine locatariorum, seu emphy- 
teutarum; quae praedia domusve utique pertinuerant ad antiquam paro- 
chiam, et, in his documentis, exhibentur uti bona mensae Capitularis. 
Haec autem praedia, ut patet ex iisdem documentis, Capitulum admi- 
nistrat, dat in emphyteusim, vindicat contra iniustos detentores, etc., 
more domini; aliqua porro ex iis praediis distributa fuisse videntur, 
saltem ad tempus, inter canonicos, ut honestius eorum sustentationi 
consuleretur. Ceterum clarissimum est non remansisse, post erectionem 
Collegiatae, ullum beneficium parochiale distinctum a mensa capitulari, 
cum, ut infra videbitur, Archipresbyteri pluries confessi sint se non per- 
cipere nisi partem suam qua canonicos, cum emolumentis quibusdam 
ex oblationibus fidelium. 

2. Si agatur de decimis, pariter constat eas transisse in mensam 
capitularem. Ut enim concludere est ex documentis capitularibus a. 1486- 
1517, (Summ. Capit., n. 9-10), solum Capitulum nominat decimatores 
et ordinat omnia quae respiciunt perceptionem decimarum. Insuper, 
anno 1567, cum inter Capitulum Taurinense et Capitulum Salutiarum 
orta esset controversia de iure decimarum in aliqua parte territorii Salu- 
tiarum, solum Capitulum ius illud vindicavit et obtinuit, ita ut ne 
quidem mentio fieret Archipresbyteri. Et hic agebatur de decimis sacra- 
mentalibus, uti patet ex ipso documento transactionis, anni 1567, inter 
ambo Capitula, ubi non alia exhibetur ratio perceptionis harum decima- 
rum, quam administratio sacramentorum. Unde, serius, in nota mandata 
ad Regem, anno 1722 (Summ. Capit., n. 25). Archipresbyter fatetur se, 
qua parochum, non percipere nisi 300 libellas, ex oblationibus fidelium, 
dum cera funeralium et decimae Capituli erant: « Non ha (l’Arciprete) 
«che trecento lire l’anno, ora pid, ora meno, come parroco, che si 
« cavano da piccole offerte de’ battesimi, e matrimoni, restando le cere 
« de’ funerali al Capitolo, come anche le decime ». Hic obiter notandum 
quod, anno 1844, legatum, quod factum fuerat pro exercitio curae, acce- 
ptatum fuit, non ab Archipresbytero, sed a Capitulo (Summ. Cap., n. 53). 

Acta, vol. VI, n. 2. — 7-2-914. ‘ 

3. Si agatur de emolumentis funerum, idem dicendum est, salva 
restrictione infra ponenda. Compertum quippe est, ex certis documentis, 
quae allegantur in Summariis, Capitulum, ab initio erectae Collegiatae, 
usque ad hodierna tempora, semper percepisse et distribuisse emolu- 
menta funerum. Et quidem, pro tempore quod intercedit ab anno 1595 
ad hodiernos dies, constat ex examine 22 regestorum capitularium, in 
quibus notatae sunt singulae sepulturae, cum respectivis emolumentis, 
Capitulum semper percepisse haec emolumenta, et ea singulis canonicis, 
inter quos Archipresbyter, opera Canonici Datarii, distribuisse. Pro tem- 
pore autem antiquiori, exstant in Summario Capituli documenta anno- 
rum 1502, 1505, etc., ex quibus patet Capitulum, etiam ab initio, haec 
emolumenta funerum percepisse. Et haec consuetudo adhuc hodie durat, 
uti clarissime constat ex nova inquisitione facta: ex enim una parte, 
reverendi Capitulares concorditer deponunt (de visu per 40 annos, de 
auditu pro tempore anteriori) emolumenta funeralia percipi et percepta 
fuisse nomine Capituli, et a Canonico Datario distribui et distributa 
fuisse singulis mensibus; ex altera parte, ex accurato examine libro- 
rum capitularium ab anno 1822 ad annum 1912, constat: « che gli 
« emolumenti funerari sia per le messe praesente cadavere, sia per le 
« sepulture, furono e sono percepiti dal Capitolo e mensilmente distri- 
« buiti ai Canonici ». Unde etiam Episcopus Salutiarum, in relatione 
dioecesis exhibita, anno 1898, S. Congr. Conc., dicit: «... remanente cura 
« habituali penes totum Capitulum, cui spectant funera, anniversaria, 
« legata »; quod idem erat anno 1900, ut patet ex relatione hoc anno 
exhibita (Summ. Capit., n. 2, in fine). Unde non mirum est Capitulum, 
et quidem ipsum solum, decursu temporum, ordinasse quidquid refertur 
ad funera et ad taxas funerales (Summ. Capit., nn. 36, 37, 38, 79) et 
in ordinatione anni 1871 (ibid., n. 39), qua praefiniuntur novae taxae, 
novis temporibus accommodatae, pro quolibet genere sepulturae, et 
missarum funebrium, solum Capitulum praesens est, deliberat, atque 
statuit, ita ut ne mentio quidem fiat Archipresbyteri. Supra innuimus 
huic emolumentorum funeralium perceptioni a Capitulo factae non deesse 
aliquam restrictionem. Haec restrictio respicit sic dictam quartam fune- 
ralem. Quarta funeralis est determinata pars (ordinarie quarta) omnium 
emolumentorum quae occasione alicuius funeris, ecclesiae tumulanti, a 
parochiali diversae, obveniunt; quae pars proprio parocho solvenda 
est. Porro haec quarta funeralis, ab antiquis temporibus, non a Capi- 
tulo, sed ab Archipresbytero percipitur, uti legimus in documento 
anni 1667 (Summ. Capit. n. 20, in fine): « Quando cadavera sepeliuntur 
« extra Cathedralem, ipse (Archipresbyter) uti curatus recipit quartam 

« funeralium; si vero sepeliuntur in Cathedrali, nullum commodum habet » 
(cf. etiam Summarium pro Archipresbytero, n. 6, 36, 37, 42, 43, 44). 
Origo huius consuetudinis obscura est; cum autem remaneat inconcus- 
sum factum principale, scilicet quod, per quatuor saecula, Capitulum 
perceperit semper emolumenta funeralia (excepta ista quarta), praestat 
ut non immoremur in re parvi momenti, et quae non erat nisi exce- 
ptio, cum utique casus ordinarius esset sepultura parochianorum in 
propria parochia. Ad hoc genus restrictionis, in re funeraria, reducenda 
est consuetudo, vi cuius, ab anno, ut videtur, 1701 (cf. Summ. Archi- 
presb., n. 41), et forsan 1675 (ibid., n. 40), Archipresbyter, in distribu- 
tione emolumentorum funeralium, duplicem partem percipit; sic enim 
dicit, anno 1868, occasione visitationis Pastoralis, archipresbyter Muttis: 
« Ogni qual volta alle sepolture si somministra la cera nuova, al cano- 
«nico Arciprete compete, per consuetudine, doppia cera degli altri 
« sacerdoti, e prelevasi dalla massa due candele che si ritirano dai 
« vicecurati ». (cf. Summ. Capit. n. 40, p. 78). Verum, uti patet, haec con- 
suetudo nihil probat contra propositum assertum curae habitualis rema- 
nentis in Capitulo; cum enim cura actualis immineat Archipresbytero, 
et haec cura praecipue exerceatur in administrandis moribundorum 
sacramentis, pronum erat, ut, occasione funerum, Archipresbyter, uti 
curatus, maiorem reciperet partem. 

4. Si agatur de administratione et tuitione iurium parochialium, 
videmus eam semper a Capitulo exercitam esse et exerceri, more domi- 
norum. Quando agitur de tuendis iuribus parochiae, contra parochos 
extraneos, contra Regulares, contra confraternitates, contra ecclesias 
succursales, contra municipium, ipsum Capitrlum agit, queritur, lites 
intentat aut sustinet: de quo multa exempla exstant in Summ. Capituli 
(nn. 20, 22, 23, 24, 27, 30, 41, 43). Unde, quando dioecesana auctoritas 
sibi proponit intimare aliquod praeceptum relate ad ius parochiale, 
v. g. funerum, illud non Archipresbytero, sed Capitulo intimat (ibid., 
n. 12). Quando anno 1840, episcopus Ioannes Giannotti sibi proposuit 
ecclesiam loci Cervignasco erigere in parochialem, et sic territorium 
ei assignatum dismembrare ab ecclesia Cathedrali, rem egit, non cum 
Archipresbytero, cuius ne nomen quidem memoratur, sed cum Capi- 
tulo; et cum, anno 1844, propositum suum ad finem perduxit, indemni- 
tatem solutam voluit, non Archipresbytero, sed Capitulo (Nova doc. pro 
Cap., nn. 18, 19). Pariter quando Illus Episcopus hodiernus sibi pro- 
posuit, anno 1908, aliquam partem a territorio parochiae cathedralis 
detrahere, ad erigendam novam parochiam, rem egit, non cum Archi- 
presbytero, sed cum Capitulo (Summ. Capit., n. 49). Item, quando muni- 

cipium rem aliquam, quae respiciat iura parochialia, cum auctoritate 
parochiali componere vult, illam componit, non cum Archipresbytero, 
sed cum Capitulo (ibid., n. 38, cf. n. 87). 

5. Si agatur de iure providendi curae animarum per nominationem 
Curati (quod etiam unum est e iuribus curae habituali annexis), videmus 
etiam, secundum quod erat provisum in Bulla erectionis, Capitulum 
eligere seu praesentare Archipresbyterum, ab Ordinario instituendum. 
Quod factum est sine intermissione a tempore erectae Collegiatae usque 
ad annum 1744, id est per duo saecula et dimidium; quae observantia 
maximi facienda est, quia, cum sine ullo intervallo secuta sit ipsam 
Bullam, huius interpretationem legitimam exhibere censenda est. 

Nec dicatur ab hoc anno 1744 usque ad hodierna tempora aliter 
provisum esse Archipresbyteratui, scilicet per concursum; concursum 
autem supponere in beneficio parochiali, quod ei subiectum sit, curam 
habitualem simul et actualem. 

Nam a) Quod ab anno 1744 Archipresbyteratus subiectus sit con- 
cursui, est omnino et clarissime contrarium Bullae erectionis, cuius 
verba supra recitata sunt, quae disposuit ut Archipresbyter in perpe- 
tuum eligeretur a Capitulo et institueretur ab Ordinario; lex autem 
Concilii Tridentini (cap. Eapedit maaime, 18, sess. 24 De Reform.) qua 
praescripta est forma concursus in conferendis beneficiis parochialibus, 
non urgebat pro ecclesia parochiali Salutiarum, quae numquam vacabat, 
utpote erecta in collegiatam (cf. De Luca, De Parochis, disc. 10, n. 3-4, 
et disc. 37, n. 36); quod etiam probe intellectum est per duo saecula. 
Unde anno 1744, Capitulum, vix audito nuntio de indicto concursu, 
protestatum est coram episcopo de nullitate indictionis, et omnium 
quae sequerentur (Summ. Capit., n. 85). Porro applicatio concursus, 
quae tam contraria erat Bullae erectionis, et observantiae biscentena- 
riae, certo non potuit mutare statum ecclesiae parochialis Salutiarum, 
transferendo curam habitualem de Collegiata in Archipresbyteratum; 
quod eo magis dicendum est, quod, ut recte notat Pignatelli, cit. cons. 150, 
n. 2: « Non est in arbitrio Capituli abdicare a se curam animarum 
« quoad habitum, sed tantummodo id facere potest quoad exercitium ». 
b) Falsum est concursum supponere semper in beneficio parochiali, quod 
ei subiectum est, curam habitualem simul et actualem; et revera non 
raro occurrit beneficium aut praebendam, cui cura tantum actualis 
imimineat, per concursum conferri, sive quia. hoc praescriptum est in 
bulla erectionis, aut lege fundationis, sive quia id factum est ex erronea 
opinione, aut pro meliori et securiori provisione curae animarum, uti 
animadvertit Card. De Luca, De Parochis, cit. disc. 37, n. 38-40. 

Unde in summa, Capitulum Salutiarum, a tempore erectae Colle- 
giatae usque nunc, ordinavit et ordinat, more domini, in ecclesia paro- 
chiali erecta in collegiatam, quidquid respicit praedia, decimas, funera, 
funerumque emolumenta, et cetera iura parochialia, illaque adversus 
quemcumque tuetur et vindicat, et de illis agit aut componit cum aucto- 
ritate ecclesiastica aut cum auctoritate civili, et demum, si excipias 
quartam funeralem et quaedam emolumenta incerta, de quibus statim, 
omnia emolumenta parochiae percipit. 

Archipresbyter autem, praeter curam actualem, quae ei vi Bullae 
erectionis imminet, et quam exercet (cum limitibus infra imponendis), 
per se vel per vicecuratos, nihil aliud facit et nullum aliud ius habet. 
Quoad reditus, recipit partem suam ut canonicus, et praeterea, uti 
curatus, recipit duplicem partem in funeribus, et, quando corpora sepe- 
liuntur extra parochiam cathedralem, quartam funeralem, et insuper 
taxas consuetas occasione baptismorum, matrimoniorum et attestatio- 
num parochialium de baptismo, obitu, matrimonio, etc. Unde, a. 1722, 
archipresbyter Muttis haec verba iam supra relata scribebat: « L’Arci- 
« prete che ha la cura d’anime, non ha che 300 lire l’anno, ora pid, 
« ora meno, come parroco, che si cavano da certe piccole offerte casuali 
« de’ battesimi, e matrimoni, restando le cere de’ funerali al Capitolo, 
«come anche le decime » (Summ. Capit., n. 25), et, anno 1843, occa- 
sione visitationis episcopalis, archipresbyter Sebastiani haec dicebat: 
« Salvo i diritti per fedi e simili inezie, di tutti gli emolumenti parroc- 
« chiali non percevo che il mio sedicesimo come canonico, il Capitolo 
« percevendoli essi » (Summ. Capit., n. 3). 

Non mirum ergo est quod, in actis publicis aut quasi-publicis, Capi- 
tulum Salutiarum dicatur habere curam habitualem, Archipresbyter 
vero curam actualem tantum. Quod expresse dicitur in Actis S. Visita- 
tionis anno 1701, 1730, etc., (Summ. Capit., n. 3), in Relationibus de 
statu dioecesis, S. Sedi exhibitis, v. g. anno 1898, 1900 (ibid., n. 2) et 
in multis aliis documentis. 

Unde ad primum dubium, Domini respondendum censuerunt, ut 
supra dictum est: Ad primam partem, Affirmative, seu curam habitualem 
competere Capitulo pure et simpliciter; ad secundam partem, Negative. 


DE SECUNDO DOBIO. 


An Archipresbytero, in casu, competat cura actualis universa, exclu- 
sive et independenter a Capitulo exercenda. 

Si solam Bullam erectionis inspiceremus, hoc secundum dubium 
responso affirmativo dimittendum esset; in hac enim Bulla, ut iam 

vidimus, sic legitur: « Et in ea (Collegiata) Decanatum, qui inibi prin- 
« cipalis dignitas sit... nec non Archidiaconatum, Praeposituram, Archi- 
« presbyteratum, cui cura immineat animarum, erigimus ». Cum hic 
agatur de cura actuali, et haec cura sine distinctione, sine restrictione, 
sine exceptione, et sine ulla « dependentia » a Capitulo, attribuatur 
Archipresbytero, sequitur, vi ipsius Bullae, Archipresbytero competere 
curam actualem universam, exclusive et independenter a Capitulo exer- 
cendam. Verum negligi nequaquam potest consuetudo seu praescriptio 
immemorialis, eui Capitulum innixum se praetendit ad exercendas ali- 
quas functiones parochiales, veluti celebrationem missae exsequialis 
praesente corpore, benedictionem domorum tempore paschali, etc. 
Notum est enim in iure, iura parochialia posse. praescribi; a vi 
enim praescriptionis non excluduntur natura rei, neque speciali iuris 
prohibitione; non excluduntur natura rei, cum et ipsa iura episcopalia 
iurisdictionis, quae magis sacra sunt, et immediate pertinent ad divinam 
Ecclesiae constitutionem, praescribi possint, iuxta omnes Doctores; non 
excluduntur speciali iuris prohibitione, quae nullibi in iure scripta est; 
prohibita quidem est praescriptio contra fines parochiarum, sicut et contra 
fines dioecesium et provinciarum (cap. Super eo, 4, de Parochiis); verum 
nullibi prohibitum est quin iura parochialia praescribantur. Unde contra 
ea valet praescriptio sive liberativa, sive etiam acquisitiva; quod enim 
aliqua communitas possit praescribere, contra parochum, immunitatem 
a decimis, a quarta funerali, etc., notissimum est; de quo passim agunt 
Doctores in tit. De Decimis et De Sepulturis. Verum etiam praescriptio 
acquisitiva valet contra iura parochialia, ita ut, v. g., aliqua communitas, 
ecclesia, aut persona ecclesiastica, possit acquirere, loco parochi (prae- 
scriptio privativa), aut simul cum ipso parocho (praescriptio cumula- 
tiva), ius decimandi, funerandi, aut aliud eiusmodi. De quo dubitari 
nequit, licet quidam auctores aut quaedam forsan S. Congregationum 
decisiones in contrarium afferri pussint. Audiatur doctissimus Petra, in 
Const. 9 Innocentii III, n. 55: « An vero consuetudine possit acquiri 
«tale ius funerandi Regularibus, ita ut in illis sint manutenendi. 
« Respondeo affirmative; nam etsi parochi habeant iuris assistentiam 
« tumulandi in eorum ecclesia omnia corpora parochianorum, alibi non 
« eligentium sepulturam..., tamen haec amittit vires, remanetque offuscata 
et debilitata pluralitate actuum possessionis Regularium, si nullus 
«alius concurrat pro parocho, ut in aliis terminis iurisdictionalibus 
docuit Rota, apud Bich, dec. 442, n. 6, et alibi passim...; nam, dicta 
assistentia iuris pro parocho non habet eam vehementem iuris prae- 
sumptionem, ut non possit infringi, saltem per quadragenariam cum 

« titulo colorate, vel per immemorabilem, prout in terminis consuetu- 
« dinis, ut ecclesia cathedralis tumulet omnia cadavera clericorum sibi 
« inservientium, etsi in aliena parochia exsistentium, ut sit servanda; 
« Rota, in cit. dec. Mantuana, et cit. Aretina super remisoria ». 

Item ius decimandi praescriptione acquiri posse contra proprium 
parochum, sive ab alieno parocho, sive ab ecclesia aut etiam simplici 
clerico, affirmat communissima Doctorum sententia; v. g. Fagnan., in 
cap. Cum contingat, 29, De Decimis; Gonzalez, in cap. Ad aures, 6, De 
Praescriptionibus, et in cit. cap. De Decimis; Passerini, in VI, in tit. De 
Decimis, n. 298, 299; Reiffenstuel, in tit. De Decimis, n. 124, 127; Pichler, 
in eumd. tit. n. 11; Sehmalzgrueber, in eumd. tit. n. 42, 44, etc., etc. 
Et ita de aliis omnibus iuribus parochialibus, quia ratio eadem est; 
unde Engel, in tit. De Parochis, n. 5, dicit: « Ad ecclesias parochiales, 
« pertinet iurisdictionem in foro poenitentiali exercere, sacramenta admi- 
« nistrare, matrimonia solemnizare, fontem baptismalem, coemeterium 
«et ius sepeliendi defunctos habere, ut demum eius rectori ius sit 
« decimas oblationesque percipere. Licet vero ex singulis his narratis 
« iuribus non praecise probetur... ecclesia esse parochialis, cum similia 
« possint etiam aliis ecclesiis ex privilegio, vel consuetudine aut prae- 
« scriptione competere, etc. ». Sic pariter Reclusius, De re parochiali, 
p. I, tit. 5, n. 63, 64: « Cum neminem lateat in ecclesia quoque non 
« parochiali et sacramenta administrari, et animarum curam posse exer- 
« ceri ex privilegio, vel praescriptione, iuxta doctrinam Engel..., Barbosa..., 
« Rota coram Herrera..., coram Crispo..., coram Samminiato ..., coram 
« card. Elephantutio..., coram Figueroa, etc. ». Concinit Emus Gennari, 
Quistioni canoniche, n. 574, p. 729. Ita etiam receptum est in iurispru- 
dentia tum S. Rotae, uti patet ex decisionibus supra relatis a card. Petra 
et a Reclusio, tum S. Congregationum Romanarum, praesertim S. Congr. 
Episcoporum et Regularium, v. g. in Thelesina, Iurium parochia- 
lium, 22 augusti 1901, quae refertur in Monitore ecclesiustico, tom. 14, 
p. 289-290; S. Congr. Concilii, in pluribus decisionibus, v. g. in Papien., 
Funerum, 20 ianuarii 1906 (Thesaurus S. C. C., t. 165, p. 141-164); 
S. Rituum Congr., uti patet ex eius decreto, quod vim legis habet, diei 
10 decembris 1703 (Decreta authent., n. 2123), in quo, postquam ordi- 
navit relationes inter parochos et confraternitates, relative ad iura paro- 
chialia et ad functiones parochiales, sic, in fine, statuit: « Et ita, saivis 
«tamen conventionibus et pactis..., concordiis, indultis, consuetudi- 
« nibus immemorabilibus vel saltem centenariis; quae ultima verba sup- 
« ponunt, ad mentem S. Congregationis, has consuetudines (quae, ut 
« experientia frequens docet, modo pro parochis, modo contra eos, pro- 
« cedunt) praevalere posse contra iura parochialia ». 

Quod attinet ad tempus requisitum ut praescriptio praevalere possit 
contra iura parochialia, standum est capiti Episcopum, I, De Praescri- 
ptionibus, in VI, vi cuius, quando praescriptioni ius resistit (ut quando 
agitur de iuribus parochialibus, quae iure communi nituntur), requiritur 
vel praescriptio quadragenaria cum titulo, vel, si non adsit titulus, prae- 
scriptio immemorialis. Unde, cum in specie nullus sit titulus quo nitatur 
praescriptio (ut enim infra dicetur, incertum prorsus est utrum transactio 
anni 1493 sit origo praescriptionis capitularis), Capitulum ad vindicanda 
iura parochialia quae praetendit, demonstret necesse est praescriptionem 
horum iurium immemorabilem. Inde est quod H. S. Tribunal, antequam 
solveret proposita dubia, mandavit fieri inquisitionem suppletivam de 
immemorabilitate consuetudinis seu praescriptionis circa praecipua 
puncta, quae vindicat Capitulum, scilicet celebrationem missae exsequialis 
praesente corpore, benedictionem domorum diebus paschalibus, et officia 
praedicandi et confessiones fidelium audiendi. Quae inquisitio revera 
facta est ad normam Instructionis H. S. T., diei 5 augusti 1912. 

Notissimum est autem, ad probandam consuetudinem immemora- 
bilem, requiri testes qui deponant, de visu saltem per quadraginta 
annos, id de quo agitur, ita factum esse; deinde de auditu se a maio- 
ribus audivisse ita semper factum fuisse; demum se nihil unquam 
audisse in contrarium, ita ut consuetudo illa sit continua et pacifica. 
Ad probanda autem varia adiuncta praescriptionis quae non ita sub 
sensus cadunt, v. g. perceptionem emolumentorum, absentiam delega- 
tionis, etc., admittuntur etiam scripturae et quaevis aliae probationes. 

Nunc ergo aggredi licet quatuor capita in Rotali Instructione pro- 
posita, scilicet celebrationem missae exsequialis praesente cadavere, 
benedictionem domorum diebus paschalibus, officium praedicandi et 
confessiones fidelium audiendi. Qua in re, quod attinet ad ipsum factum 
materiale et sensibile (scilicet quod Capitulum celebraverit praefatam 
missam, praedicaverit, confessiones audierit, et quod presbyter sacrista 
domos benedixerit), notandum est rem esse adeo notoriam, ut eam 
admittat etiam Archipresbyter, ut videre est in eius animadversionibus 
Triplicationi adiunctis, ubi scribit, p. 15: « E chi mai aveva negato il 
« fatto che i Canonici cantassero la messa presente cadavere, che pre- 
« dicassero qualche volta, o confessassero, e che il prete sagrista avesse 
« benedetto le case in tempo pasquale? Nessuno, |’ Arciprete~compreso, 
«e quindi se i Giudici avessero solo voluto essere persuasi della mate- 
« rialita del possesso, come gli avversarii affermano, non avrebbero cer- 
« tamente concesso la prova testimoniale, perché ii fatto del possesso 
«era in confesso d’ambe le parti». Et quod pacificum fuit admittit 

l. c. pag. 18: « Quanto al fatto che l’Arciprete non abbia proposto ai 
-« suoi testi la domanda se sapevano di qualche turbamento avvenuto 
« circa il materiale possesso del Capitolo nel canto della messa pre- 
« sente cadavere, si osserva che |’Arciprete, visto come il possesso del 
« Capitolo risultava dalle deposizioni dei testi un puro possesso mate- 
« riale, destituito di tutte le qualita richieste perché il possesso potesse 
« servire per la prescrizione, non credette pid fosse il caso di fare una 
« domanda che praticamente restava perfettamente inutile: e per lo stesso 
« motivo non ha creduto necessario fare questa domanda per gli altri 
« punti dedotti in interrogatorio ». 

Denique, ipse Archipresbyter fatetur Canonicos haec munera im- 
plere, etiam ipso dissentiente; scribit enim pag. 16, animadvers. 7'ri- 
plicat.: « Egli (l’Arciprete) subisce lo stato violento di cose indotto dalla 
« consuetudine, ma non rinunzia al suo diritto. Vorrebbero forse i 
« Canonici che |’Arciprete facesse una protesta per ogni messa che can- 
« tano, per ogni predica che fanno, per ogni assoluzione che impartiscono ? ». 

Unde, in sequentibus, licet illud factum sensibile discutiendum sit, 
insistemus potius in qualitate facti, scilicet quo mnomine Capitulum 
hos omnes actus peregerit, utrum) nomine proprio et animo domini, uti 
requiritur ad legitimam praescriptionem, an nomine et delegatione Archi- 
presbyteri. 

Nunc ergo ad singula veniamus. 


Quoad primum, scilicet celebrationem missae exsequialis, dicendum 
est, omnibus attente perpensis, demonstratam fuisse consuetudinem 
immemorabilem favore Capituli. Etenim e 16 testibus a Capitulo pro- 
ductis, 7, scilicet Petrus De Matteis, Adulphus Lagutaine, Augustinus 
Savio, Hyacinthus Bollea, Rev. Petrus Pagge, Rev. Albertus Gioffredi, 
comitissa Maria Martina, deponunt Canonicos celebrare et celebrasse 
missam exsequialem, per turnum, et aliquoties Archipresbyterum; et 
hoc deponunt, de visu per 40 annos, de auditu per reliquum tempus; 
et addunt se nihil unquam audisse in contrarium, seu aliis verbis, pos- 
sessionem illam Capituli fuisse pacificam. Et insuper hi testes manifeste 
dicunt aut supponunt possessionem Capituli fuisse animo domini, seu 
nomine proprio, et non nomine aut delegatione Archipresbyteri; iuxta 
enim eos, ordinatio officii funebris et perceptio emolumentorum semper 
fiunt nomine Capituli, sive fiat (ut solet) per presbyterum sacristam, 
qui non agit nisi nomine Capituli, sive fiat per alium; ipse autem 
Archipresbyter missam exsequialem aliquoties celebrat, sed suo turno 
et proinde uti canonicus. Quae omnia signa aperta sunt Capitulum 

possidere nomine proprio. Frustra autem Archipresbyter excipit contra 
testem comitissam Mariam Martina, tum quia mulieres iure non repel- 
luntur a munere testis in iudiciis ecclesiasticis (cf. cap. Quoniam, 3, 
De Testibus; cap. Mulieres, 2, De Iudiciis, in VI), tum quia revera prae- 
dicta comitissa deponit de visu per 40 annos, quoad factum principale 
(scilicet celebrationem missae per canonicos ad turnum), et de auditu 
per reliquu;n tempus. Excipit etiam idem Rev. Archipresbyter contra 
testem Augustinum Savio, utpote consobrinum canonici Fidelis Savio, 
qui, in hac causa, partes Capituli agit; verum, quia haec parentela non 
est adeo proxima, et causa praesens non respicit canonicum Fidelem 
Savio quoad propriam personam, praedictus testis admitti potest. Cete- 
rum, licet reiiciatur, 6 adhuc remanent, quorum testimonium, praesertim 
adiunctis iis omnibus quae statim dicenda sunt, satis superque sunt ad 
probandam dictain consuetudinem immemorabilem. 

Revera a) haec consuetudo confirmatur a quatuor aliis testibus a 
Capitulo productis, quorum testimonia, licet deficiant a rigore iuris ad 
probandam consuetudinem immemorabilem, attamen vim magnam habent 
ad eam confirmandam; hi sunt: Antonius Ternavasio, qui deponit de 
visu per 46 annos; Dominicus Sartoris, annos natus 83, qui deponit de 
visu per 70 annos; Rev. canonicus Antonini, qui, absens a Salutiis per 
ultimos 40’annos, deponere non potuit nisi de auditu per hoc tempus, 
sed de visu deponit per 20 annos antecedentes, et iterum de auditu per 
reliquum tempus; Rev. P. Fidelis Savio, S. I., qui pariter plerumque 
absens a Salutiis per ultimos 40 annos, non potuit deponere nisi de 
visu interrupto per hoc tempus, et de auditu per tempus anterius. 

b) Item praedicta consuetudo immemorabilis validam confirma- 
tionem recipit ex depositionibus Revinorum Canonicorum; decem enim 
Canonici, scilicet omnes (praeter Archipresbyterum et alium qui, cum 
non sit canonicus nisi ab anno 1910, idoneus non erat ad testandum), 
confirmant in genere et in specie quidquid testes a Capitulo producti 
deposuerunt quoad celebrationem missae exsequialis a Canonicis pera- 
ctam, nomine Capituli, et quoad antiquitatem huius moris. Sane eorum 
testimonium, per se solum, iuridice non sufficeret ad probandam dictam 
consuetudinem immemorabilem; sed nemo non videt eorum attestationes 
iuratas magnum omnino pondus habere: quarum attestationum vim 
minuere aut infringere nequit Revinus Archipresbyter, nisi et ipse velit 
minuere, aut infringere omnes suas attestationes omniaque sua dicta. 

c) Quod dicimus de attestationibus Revfhorum Canonicorum, dici 
etiam debet de declaratione scripta data a Rev. Dalbesio, hodierno presby- 
tero sacrista, qui disertissime declarat, de visu per 22 annos, de auditu per 

reliquum tempus, missam exsequialem semper celebratam fuisse a Cano- 
nicis per turnum, incluso Archipresbytero, quando erat de turno, et hoc 
proprio nomine Capituli, et sine ulla delegatione Archipresbyteri. 

d) Regesta capitularia fidem faciunt pro annis 1822-1912, id est 
pro 90 ultimis annis: « 1° Che gli emolumenti funerari, sia per la messa 
« presente cadavere, sia per le sepolture, furono e sono percepiti dal 
« Capitolo e mensilmente distribuiti ai Canonici; 2° Che i Canonici can- 
« tavano e cantano per turno la messa presente cadavere (Nova docu- 
« menta pro Capit., p. 6) ». Quam grave sit hoc documentum, nemo non 
videt; si enim Canonici cantant missam illam ad turnum, ergo et Archi- 
presbyter, quando est de turno; ergo omnes ut canonici et nomine 
Capituli; vanum enim prorsus esset expiscari velle aliquam Archipre- 
sbyteri delegationem. 

e) De indole pacifica praefatae Capitularis possessionis, addenda 
est attestatio Curiae episcopalis Salutiarum; in qua legimus: « Visti ed 
« esaminati diligentemente tutti i registri giudiziali ed estragiudiziali 
« della curia vescovile, dichiarano che gli Arcipreti pro tempore della 
« stessa cattedrale non hanno mai inoltrato reclami contro la consue- 
« tudine capitolare ab immemorabili di cantar la messa praesente cadavere 
«e di percepire la intiera tassa delle sepolture (Nova docum., p. 16) ». 

Contra hune probationum cumulum opponit Rev. Archipresbyter 
16 testes. Porro ex his testibus, tres, scilicet Spiritus Falco, losephus 
Forastelli, et losephus Rossi, ita loquuntur, ut inde nihil certi aut clari 
erui possit. Quingue alii testes, scilicet Gioffredus Abelli, losephus 
Aimone, Andreas Giorelli, loannes Poracchia, Andreas Franco, nihil 
demonstrant contra consuetudinem immemorabilem de qua agitur; 
dicunt enim tantummodo missam exsequialem celebrari a Canonicis et 
ab Archipresbytero, vel modo a Canonicis, modo ab Archipresbytero; quod 
omnes admittunt; ceterum nesciunt quo nomine Canonici id faciant, 
praeter unum (Ioannem Poracchia), qui putat Canonicos celebrare potius 
nomine Archipresbyteri, quam nomine proprio. 

Quinque alii testes, scilicet Ioannes Delsoglio, Georgius Catalano, 
Iosephus Gallo, Felix Beltrami, Iosephus Nardona, deponunt missam 
exsequialem celebrari a Canonicis ad turnum, incluso Archipresbytero, 
vel (ita duo ex ipsis) semper aut quasi semper celebrari a Canonicis, et 
aliquoties ab Archipresbytero; unde potius favent Capitulo. Demum 
ceteri tres, scilicet Vedastus Gallo, Carolus Garino, Iosephus Garino, 
deponunt missam exsequialem solitam esse celebrari ab Archipresbytero, 
et aliquoties tantum a Capitulo; verum haec assertio adeo contraria est 
tum depositionibus omnium aliorum testium, etiam eorum qui producti 

sunt ab Archipresbytero, tum assertionibus ipsius Archipresbyteri, tum 
actis capitularibus supra relatis, ut intelligi debeat in sensu omnino 
restricto, scilicet quod hi testes raro interfuerint funeribus in ecclesia 
cathedrali, et quod, de facto, quando interfuerunt, fere semper contin- 
gebat ut Archipresbyter missam celebraret: quam explicationem suggerit 
ipse modus loquendi Caroli Garino, unius ex his testibus: « Quando io 
« andavo in Duomo, ho quasi sempre visto il nostro parroco (cantare 
« quella messa) ». 

Unde tandem probatio testimonialis, allata a Revino Archipresbytero 
infringere non potest vim attestationum et scripturarum ex parté Capituli 
productarum, et sic probata manet consuetudo immemorabilis quoad 
celebrationem missae exsequialis a Capitulo, nomine proprio. 

Nec dicatur cum Patrono Archipresbyteri (Duplicatio n. 9) hance 
possessionem Capituli esse aequivocam « ex facto quod eadem ecclesia 
« parochialis simul exstiterit ecclesia cathedralis, ac proinde, cum 
« Canonici funebria peragunt, haud facile apparet utrum ipsi id faciant, 
« quia requisiti a fidelibus, qui sibi sepulturam elegerint in ecclesia 
« cathedrali, quae tum iure potitur ecclesiae tumulantis, an, deficiente 
« ex parte fidelium quacumque electione ecclesiae tumulantis, id faciant 
«etiam contra ius commune, quo tribuuntur parocho funera suorum 
« parochianorum ». Nec hoc, inquimus, dicatur; nam, in ecclesia cathe- 
drali Salutiarum, non sunt duae ecclesiae, una parochialis, altera cathe-- 
dralis: prior, in qua ipso iure tumulantur fideles alibi non habentes 
sepulturam electam aut gentilitiam; altera, in qua fideles tumulari pos- 
sint vi electionis; ut enim visum est in primo dubio, non est nisi una 
tantum ecclesia, quae est simul parochialis et collegialis (seu cathedralis) 
et proinde in qua, exclusa qualibet electione, tumulantur fideles; et vero 
saepissime tumulati sunt fideles in illa ecclesia, et tamen non apparet 
in Actis ne unius quidem actus electionis vestigium. 


Quoad secundum, scilicet, benedictionem domorum occasione festo- 
rum paschalium idem omnino dicendum est, scilicet demonstratam 
fuisse consuetudinem immemorabilem favore Capituli. Quod ut melius 
intelligatur, distinguendum est inter ipsum factum sensibile et visibile, 
nempe quis hance benedictionem peregerit et peragat, et ipsam pote- 
statem qua id peragat, scilicet utrum potestate accepta a Capituto, aut 
potestate accepta ab Archipresbytero, seu, aliis verbis, utrum nomine 
Capituli aut Archipresbyteri. 

Porro, quod attinet ad factum sensibile et visibile, scilicet quis hanc 
domorum benedictionem peregerit et peragat, nulla potest esse difficultas; 

de consuetudine immemorabili hanc benedictionem impertitur presbyter 
sacrista. Etenim e 16 testibus a Capitulo productis, 7, scilicet Antonius 
Ternavasio, Adulphus Lagutaine, Augustinus Savio, Hyacinthus Bollea, 
Rev. Petrus Pagge, Rev. Albertus Gioffredi, comitissa Maria Martina, 
attestantur praefatam domorum benedictionem semper factam fuisse a 
presbytero sacrista; hoc autem deponunt, de visu per 40 annos, et de 
auditu per reliquum tempus. Quod attinet ad exceptiones a Rev. Archi- 
presbytero factas contra testes Augustinum Savio et comitissam Mariam 
Martina, idem dicendum est quod supra, ubi de missa exsequiali. 

Ceterum vis septem dictarum attestationum plurimum augetur et 
roboratur aliis attestationibus aut scripturis. 

Etenim a) Tres alii testes, a Capitulo producti, non quidem per- 
tingere possunt ad probandam iuridice dictam consuetudinem immemo- 
rabilem, quia eorum attestationes a requisito rigore iuris hoc in re defi- 
ciunt, sed multum iuvant ad illam confirmandam. Dominicus Sartoris, 
annos natus 83, testatur de visu per 70 annos presbyterum sacristam 
semper peregisse praedictam domorum benedictionem; Rev. Michaél 
Antonini, annos natus 73, idem testatur de visu per 60 annos; Rev. 
P. Fidelis Savio, S. I., annos natus 64, idem testatur de visus per 15 
circiter annos, et de auditu per reliquum tempus. 

b) Decem Canonici (scilicet omnes praeter Archipresbyterum et 
iuniorem canonicum) deponunt, sub fide iuramenti, benedictionem 
domorum in diebus paschalibus semper factam fuisse a presbytero 
sacrista, qui dicitur etiam caeremoniarius Capituli, et hoc deponunt de 
visu per 40 annos, et de auditu per reliquum tempus; porro quanta 
sit vis harum attestationum, non quidem ad iuridice probandam, sed 
ad confirmandam consuetudinem immemorabilem, iam supra dictum est. 

c) Idem dicendum est de declaratione in scriptis data a Rev. Dal- 
besio, hodierno presbytero sacrista, qui testatur se per 16 annos, tam- 
quam presbyterum sacristam, peregisse praefatam benedictionem; hoc 
idem testatur de visu per 6 alios annos, et de auditu per reliquum 
tempus. 

d) Imo, e 16 testibus a Rev. Archipresbytero productis, 15 testantur 
se semper vidisse presbyterum sacristam benedicere domos in festis 
paschalibus; et quorumdam ex eis testimonia retroascendunt ad tempus 
presbyteri sacristae Bigo qui nominatus fuit anno 1826. 

Unde, quod attinet ad factum ipsum visibile, quod scilicet, per 
centum circiter ultimos annos, seu de consuetudine immemorabili, pre- 
sbyter sacrista peregerit benedictionem domorum, occasione festorum 
paschalium, non potest esse difficultas. 

Quod attinet ad alterum quaesitum, scilicet qua potestate seu cuius 
nomine presbyter sacrista domos benedicat, nunc investigandum est. 

Porro: a) E septem testibus a Capitulo productis, qui, ut supra 
visum est, testantur presbyterum sacristam semper benedixisse domos 
tempore paschali,6 asserunt presbyterum sacristam hoc fecisse ex dele- 
gatione Capituli, et huius nomine; imo duo ex illis, scilicet Rev. Petrus 
Pagge, et Rev. Albertus Gioffredi hoc adiunctum addunt, nempe quod 
Capitulum, tamquam partem stipendii suo sacristae debiti, assignat 
oblationes quas fideles occasione praedictae domorum benedictionis 
faciunt, ad summam circiter 200 libellarum. Sex autem illi testes addunt 
ita semper factum fuisse, et possessionem Capituli nunquam fuisse tur- 
batam; quoad septimum testem, scilicet Adulphum Lagutaine, dicit tan- 
tummodo presbyterum sacristam egisse per mandato dei superiori ; unde 
quoad hoc, eius testimonium est aequivocum. 

b) Omnino obvium est aliquem ministrum, in aliquo actu exercendo, 
agere in nomine eius qui eum nominat, ei stipendium solvit, eique, 
quoad hunc actum exercendum, mandata dat, et pro isto praecise actu 
salarium assignat. Porro presbyter sacrista, per centum ultimos annos, 
nominatus est a Capitulo, a quo etiam stipendium accepit, ut constat 
ex libris capitularibus (Nov. doc. pro Cap., p. 17); insuper Capitulum 
est quod presbytero sacristae mandata dat ad benedicendas domos eique 
pro hoc actu salarium assignat, uti discimus tum ex conventione a. 1897 
inter Capitulum et presbyterum sacristam, tum ex depositionibus Rev. 
Petri Pagge, et Rev. Alberti Gioffredi; dum per illos centum ultimos 
annos, nullum est, in Actis, vestigium quod Archipresbyter mandata 
dederit presbytero sacristae ad benedicendas domos, aut ei quodcum- 
que salarium pro hoc actu assignaverit; quod apertum signum est bene- 
dictionem domorum tempore paschali, sicuti facta est ab immemorabili a 
presbytero sacrista, ita etiam, ab immemorabili, ab ipso factam fuisse, 
non nomine Archipresbyteri, sed nomine Capituli. Quod eo magis dicen- 
dum est quod « sacristia » non est, ex iure communi, ens autonomum, 
uti vellet Archipresbyter, sed est omnino subdita Rectori ecclesiae, aut, 
si velimus, est medium quo utitur rector ecclesiae ad administrandas res 
quae ad cultum adhibentur. Porro munere rectoris fungitur Capitulum, 
quod curam habitualem retinet, quod notabitur etiam in dubio quarto. 

Et haec omnia egregie confirmantur: 

a) Depositionibus decem Canonicorum (scilicet omnium, praeter 
Archipresbyterum et Canonicum iuniorem), qui sub fide iuramenti, asse- 
ruerunt presbyterum sacristam semper benedixisse et benedicere domos 
de mandato Capituli et huius nomine, et hanc possessionem Capituli 

numquam fuisse turbatam; quae depositiones, cum respiciant punctum 
internum et domesticum ipsius administrationis capitularis, iuridice hic 
admitti debent, saltem tamquam adminicula. 

b) Declaratione data in scriptis a Rev. Dalbesio, hodierno. pre- 
sbytero sacrista, qui testatur se, per 16 annos, munere fungentem presby- 
teri sacristae, benedixisse domos de mandato et in nomine solius Capituli, 
a quo etiam pro hac functione salarium recipit; et ita semper factum 
fuisse dicit, et hanc possessionem Capituli nunquam fuisse turbatam. 

c) Attestatione Officialium Curiae, qui, relative ad ipsam Capituli 
possessionem, scilicet delegandi sacristam ad benedicendas domos, 
hujusque possessionis indolem pacificam declarant, visis et examinatis 
omnibus Curiae regestis, non constare de oppositione Archipresbyteri 
contra Capituli usum de quo agitur (Nova docum. pro Capit., pag. 28-29). 

Contra hance demonstrationem opponit Rev. Archipresbyter suos 
testes. Iam dictum est 15 testes, ab Archipresbytero productos, testari se 
vidisse semper presbyterum sacristam benedicere domos tempore pa- 
schali. Verum quod attinet ad quaesitum speciale de quo agitur, scilicet 
qua potestate seu cuius nomine presbyter sacrista domos benedicat, hi 
testes maxime varii sunt: tres dicunt se nescire; duo asserunt nomine 
Archipresbyteri ; novem credunt aut putant, nomine Archipresbyteri, unus 
dicit nomine utriusque, scilicet Capituli et Archipresbyteri. Unde ex hac 
parte nihil certi deduci potest, horumque testium depositiones infrin- 
gere nequeunt demonstrationem suprafactam favore Capituli. 

Notat Archipresbyter sacerdotem sacristam munus etiam vice- 
curati implevisse ante annum 1824, ac proinde praesumi potest eum 
benedictionem domorum perfecisse tanquam ministrum Curati seu Ar- 
chipresbyteri. At praesumptio haec fortiori praesumptione eliditur; nam 
cessante munere vice-curati, cessare debebat facultas benedicendi domos, 
si nomine Archipresbyteri facta fuisset. Reapse tamen non cessavit, et 
constanter hoc munus implevit sacrista usque ad hodiernum diem. 
Ideoque et prius tamquam sacristam, seu ministrum Capituli, et non 
tamquam vice-curatum, benedictionem peregisse dicendum est. 


Quoad tertium, scilicet praedicationem, item dicendum est demonstra- 
tam fuisse consuetudinem immemorabilem favore Capituli. Hic etiam 
duo distinguenda sunt: factum sensibile et visibile, scilicet quod Cano- 
nici aliquando praedicent in ecclesia cathedrali, et potestas seu qualitas 
qua praedicant. 

Quod ad primum attinet, vix opus est aliquid dicere; ex depositio- 
nibus enim omnium testium, etiam eorum qui ab Archipresbytero pro- 

ducti sunt, ex assertionibus omnium Canonicorum, et ex documentis ex 
quibus aliqua infra referentur, clare patet Rev. Canonicos in ecclesia 
cathedrali functos esse et fungi officio praedicationis, et supplere et 
supplevisse Archipresbyterum in instructione parochiali et hoc referri 
ad tempus quod memoriam hominum excedit. 

Tota ergo difficultas versatur circa secundum, scilicet circa potesta- 
tem qua sic agunt Canonici, utrum nempe sic agant vi Officii canonicalis, 
absque ulla delegatione Episcopi aut Archipresbyteri, an ex delegatione 
alterutrius. Porro hic etiam probatum remanet Rev. Canonicos fungi 
munere praedicationis, vi ipsius tituli canonicatus, scilicet eo ipso quod 
sunt canonici, et absque ulla cuiusvis delegatione aut approbatione. 

a) Hoc enim asserunt septem testes a Capitulo inducti, scilicet 
Petrus De Matteis, Augustinus Savio, Hyacinthus Bollea, Rev. Petrus 
Pagge, Rev. Michaél Antonini, Rev. Albertus Gioffredi, et comitissa Maria 
Martina, qui omnes asserunt Canonicos praedicare vi solius tituli cano- 
nicatus, et absque ulla cuiuslibet delegatione aut licentia; qui etiam 
omnes hunc rerum statum retrotrahunt ad tempus immemorabile, di- 
centes ita semper factum fuisse (praeter unum, Rev. Antonini, qui 
ab hoc abstrahit); omittimus duos testes, Teresiam Vicini et Rosam 
Elia, qui tantummodo credunt Rev. Canonicos praedicare vi solius 
tituli canonicatus. 

b) In eodem sensu deponunt decem Canonici, scilicet omnes 
(praeter Archipresbyterum et Canonicum iuniorem) qui diserte affirmant 
Canonicos praedicasse et praedicare vi solius tituli canonicatus, absque 
ulla cuiusvis delegatione aut approbatione; et hoc ab immemorabili. 

Porro cum agatur hic de re interna et domestica, de qua Rev. Cano- 
nici optime edocti esse praesumuntur, eorum testimonium iuratum magni 
faciendum est, licet per se solum non sufficiat ad probandam consue- 
tudinem immemorabilem. 

Horum autem testium, sive capitularium, sive extracapitularium, 
attestatio validam confirmationem recipit ex quibusdam adiunctis, de 
quibus multi ex illis testantur. Sic, uti dicunt Rev. Petrus Pagge, et 
Rev. canonici Martini, Perassi, Fidelis Savio, quando Rev. Canonici Archi- 
presbyterum supplent in officio praedicationis, aut evangelium explicant, 
nullum stipendium aut quamvis retributionem recipiunt: quod signum 
est illos ita agere ex proprio officio, sicut ipse Archipresbyter, qui nihil 
unquam recipit pro praedicatione. 

Pariter quando Canonici officio praedicationis funguntur in cathe- 
drali, sive etiam olim in -ecclesia loci Cervignasco, quae de parochia 
cathedrali erat, censebantur et censentur esse praesentes in choro ad 

sensum et omnes effectus iuris: hoc deponunt testes Michaé!] Antonini et 
Albertus Gioffredi, et Rev. canonici Fidelis Savio, Peretti et Giletti; porro 
hoc signum apertum est Canonicos, dum officio praedicationis funguntur. 
habitos esse et haberi ut parochos aut curatos; quia, quod aliquis canoni- 
cus, munere aliquo parochiali fungens in Cathedrali, habeatur uti praesens 
in choro, hoc privilegium est solius vicarii curati. Demum, in hoc exer- 
cendo munere praedicationis, Rev. Canonici nullo modo agunt more dele- 
gatorum, qui subdelegare non solent, sed, tamquam propria et ordinaria 
iurisdictione utentes, aut ipsi praedicant, aut delegant ad praedicationem 
quos idoneos iudicant, quin se intromittat Archipresbyter: quod passim 
deponunt testes sive capitulares, sive extracapitulares. Concludendum 
ergo est Canonicos, quod attinet ad praedicationem, haberi et agere uti 
parochos aut curatos, aut aliquam partem curae actualis exercentes. 

Et hic status rerum retroascendit ad tempus immemorabile; hoc 
enim probant tum depositiones 6 testium supra relatorum, tum atte- 
stationes Canonicorum, tum etiam quaedam documenta a Capitulo 
producta: in quodam enim maunuscripto, cui titulus Memorie spettanti 
all'ufficio del canonico Datario, etc., quod refertur ad annos 1814-1820, 
legimus: « Il Canonico che fara gli esereizi spirituali, ha la presenza al 
«coro per detto tempo, siccome quello che predichi im Duomo ed a 
« Cervignasco ». Quod iuxta supradicta. supponit Canonicos praedicare 
solere in ecclesia cathedrali et in ecclesia loci Cerrignasco, et, in hoc 
munere exercendo, haberi uti parochos aut curatos. 

Idem omnino deducitur ex alio documento anni 1798, in quo leguntur 
observationes quas. occasione visitationis pastoralis, episcopus Salutia- 
rum, Illus Lovera. proponebat circa rubricas Statutorum Capitularium: 
« La rubrica XIII deve pid specialmente indicare la dispensa dal coro 
« accordata non a ragione di eta semplicemente, ma bensi a ragione del 
servizio canonicale...; e potrebbe, per maggior chiarezza e precisione, 
comprendersi in un sol titolo la serie di tutti quelli, i quali, benché 
« assenti, sono riguardati presenti. cioé... quelli che sono destinati 
« all’ ufficio della predicazione nella Cattedrale e nella chiesa di Cervi- 
« gnasco ». Quibus documentis addenda est attestatio iurata duorum 
officialium Curiae episcopalis, declarantium se numquam tradidisse 
Rey. Canonicis ullam scripturam delegationis. licentiae aut approba- 
tionis, quae se referat ad officium praedicationis, et se audisse ita 
semper factum fuisse in dicta Curia (Nova doc.. pag. 34). 

Hanc porro demonstrationem infringere aut minuere nequeunt depo- 
sitiones 16 testium a Rev. Archipresbytero productorum, e quibus 5 nihil 
sciunt aut dicunt, 2 modo valde dubitativo loquuntur. ceteri 9 asserunt 


a 


a 


Acta, vol. VI, n. 2. — 7-2-914. 5 


| 
| 


58 Acta Apostolicae Sedis - Commentarium Ojfficiale 


tantum se credere aut semper credidisse, Canonicos praedicare ex dele- 
gatione Archipresbyteri. 

Contra dictam demonstrationem obiicit patronus Archipresbyteri 
textum Synodi dioecesanae, tit. 19, de ('anonicis, ubi dicitur « ... alacri et 
« prompto animo, ut usque nunc, verbum Dei praedicent et sacramenta- 
« les confessiones excipiant ». En ergo, ait patronus, facultas praedicandi 
data Canonicis, quae, semel concessa, neque posteca retractata, vim habet 
requisitae delegationis. Verum haec interpretatio admitti nequit; nam: 

a) haee Synodus refertur ad annum 1885; porro, etiam antea, ut 
legitur in ipsis verbis relatis (« ut usque nunc ») Canonici praedicabant ; 
profecto non praedicabant vigore facultatis in hac Synodo datae; 

b) simplex delegatio episcopalis (qualis esset, iuxta patronum, dele- 
yatio in dicta Synodo contenta) numquam explicare posset quomodo 
Canonici, uti supra demonstratum est, praedicent ex officio et liberrime 
delegent alios sacerdotes ad praedicandum, et, quando ipsi praedicant, 
censeantur praesentes in choro, et nullam unquam recipiant pro prae- 
dicatione retributionem. Dicendum est ergo Canonicos praedicare ex 
altiori et intimiori titulo, scilicet, ut visum est, ex titulo curae actualis, 
quam partim exercent. Quoad delegationem ex parte Archipresbyteri, nec 
vola nec vestigium eius est in Actis, praeterquam in opinione quorundam 
testium ab Archipresbytero productorum. 


Quoad quartum, scilicet officium audiendi confessiones, idem etiam 
dicendum est quod de praedicatione, et fere propter eadem argumenta. 
Omisso facto visibili et sensibili, scilicet quod Canonici ab immemora- 
bili in ecclesia cathedrali confessiones fidelium excipiunt (de quo facto 
omnes conveniunt et nallum dubium cuivis esse potest), agendum est 
de titulo seu potestate, qua sic agunt Canonici. Porro ex actis demon- 
stratum est Rev. Canonicos confessiones audire fidelium, vi solius tituli 
canonicatus, absque ulla delegatione aut approbatione episcopi, more 
parochorum, et hoc referri ad tempus immemorabile. 

a) Hoe enim asserunt 7 testes ex his qui a Capitulo producti sunt, 
scilicet iidem illi qui supra nominati sunt, ubi de praedicatione; hi enim 
omnes dicunt Canonicos audire confessiones fidelium, absque ulla dele- 
yatione aut approbatione episcopi, et eo ipso quod sunt canonici et vi 
sui tituli canonicalis; hi etiam omnes dicunt hoc referri ad tempus 
immemorabile; praeter comitissam Mariam Martina, quae non loquitur 
nisi de 40 aut 50 annos. 

b) Hoc etiam asserunt plerique Canonici, qui testantur Canonicos 
audire confessiones fidelium vi solius tituli canonicatus, et absque ulla 

upprobatione aut delegatione episcopi, quoad potestatem ordinariam 
absolvendi; nam pro absolutione reservatorum, recipiunt ab episcopo, 
sicut ipse Archipresbyter et omnes parochi, folium consuetum vulgo 
patentino, quod his omnibus tribuit facultatem absolvendi a reservatis. 
Verum est in hoc folio, quod etiam conceditur sacerdotibus simplicibus, 
contineri etiam in genere facultatem audiendi confessiones in dioecesi; 
sed inde non sequitur Canonicos habere ex hoc folio facultatem illam 
ordinariam absolvendi; alioqguin sequeretur etiam parochos vi huius 
folii pollere potestate absolvendi in propria parochia a casibus ordina- 
riis, quod est falsum. De facto ergo folium istud non concedit Canonicis 
nisi facultatem absolvendi a reservatis. Ita asserunt Rev. canonici Mar- 
tini, losephus Savio, Fidelis Savio, Peretti, Allemandi, Giletti, addentes 
se audivisse semper ita factum fuisse. 

Quoad tres alios Canonicos scilicet Rev. Baralis, Perassi et Vigna, 
cum legissent in praedicto folio patentino, concedi facultatem audiendi 
confessiones fidelium in dioecesi, putaverunt et dixerunt se pollere facul- 
tate absolvendi vi delegationis episcopi. Quoad Rev. canonicum Allais, 
Poenitentiarium, dixit se confessiones audire uti Poenitentiarium, et ideo 
iure communi; nihil autem dixit de facultatibus aliorum Canonicorum; 
unde eius testimonium non venit ad rem. 

Attestatio autem praedictorum testium sive capitularium sive extra- 
capitularium, qui dicunt Canonicos audire confessiones fidelium vi 
solius tituli canonicatus, magnum robur recipit ex adiuncto, quod 
scilicet Canonici, quando audiunt confessiones fidelium in Cathedrali, 
aut etiam confessiones aegrotorum in civitate, censentur praesentes in 
choro, ad omnes effectus iuris (ita testes Rev. Antonini, et canonici 
Fidelis Savio, Peretti et Giletti); hoc enim demonstrat Canonicos audire 
confessiones ex quodam iure parochiali, quia, ut supra dictum est, quod 
aliquis canonicus, munere aliquo parochiali fungens in cathedrali, habea- 
tur uti praesens in choro, hoc privilegium est solius vicarii curati. 

Et haec canonica conditio Capituli, quoad confessiones audiendas, 
retroascendit ad tempus immemoriale; hoc enim probant tum deposi- 
tiones praedictorum testium, sive capitularium, sive extracapitularium, 
qui id expresse asserunt, tum duo illa documenta, iam supra allegata 
ubi de praedicatione, scilicet manuscriptum, cui titulus Memorie spettanti 
all’ ufficio, etc., et alterum documentum, in quo referuntur acta visita- 
tionis pastoralis episcopi Lovera. In primo documento quod refertur ad 
annos 1814-1829, sic legimus: « Qualunque dei signori Canonici che 
« manchi all’officiatura per amministrare il sacramento della Penitenza 
« alli ammalati, oppure per assistere moribondi, ed anche confessando 

« solo nella chiesa cattedrale, seppure non li tocca l’assistenza od alla 
« messa cantata od al vespro, resta presente al Coro » (Nova doc., p. 40). 
Et in altero documento, quod refertur ad annum 1798, post verba supra 
relata, sic legimus: « ... tutti quelli, i quali, benché assenti, sono con- 
« siderati come presenti, cioe ... quelli, che nel tempo dei divini uffizi 
« debbono assistere al confessionale; quelli che si trovano occupati in 
« servizi immediati della parrocchia » (Nova doc. p. 41). 

Et haee omnia maiorem lucem et confirmationem adhuc recipiunt 
ex attestatione duorum officialium Curiae Salutiarum, qui declarant se 
numquam dedisse Rev. Canonicis .quamlibet scriptam delegationem, 
approbationem aut licentiam audiendi confessiones fidelium; solere 
quidem ipsis tradi folium consuetum, vulgo pafentino, sed solum pro 
casibus reservatis, eodem prorsus modo quo idem folium traditur paro- 
chis et Archipresbytero; qui officiales addunt « essere tradizione nella 
« Curia che i Canonici perché Canonici, hanno per cid stesso la facolta 
« ordinaria per le confessioni. ed in questo la Curia li tiene eguali al 
« canonico Arciprete »: in fine declarant se audivisse ita semper, tem- 
pore elapso, factum fuisse in Curia. 

Ceterum notum est iurisdictionem etiam in foro interno et sacra- 
mentali oriri posse ex consuetudine et praescriptione, uti docent Pirhing, 
in tit. De Poenitentiis et remissionibus, 1. 36; Schmalzgrueber, in eumd. 
tit. n. 40 ad 4: Pichler in eumd. tit. n. 5, cirea finem, ete.; et tradunt 
etiam aut supponunt communiter Moralistae; v. g. S. Alphonsus, libro VI, 
n. 364, 573; Ballerini Palmieri, Opus Morale, de Poenitentia, n. 626; Buc- 
ceroni, Institutiones Theologiae Moralis, t. I], 1. 771, 775, ete. 

Contra hane demonstrationem obiicit patronus Archipresbyteri, non 
testes a Rev. Archipresbytero productos, quia de confessione non fue- 
runt interrogati, sed textum Synodi dioecesanae, tit. 19, De Canonicis, 
ubi dicitur « ... alacri et prompto animo, ut usque nunc, verbum Dei 
« praedicent et sacramentales confessiones excipiant »; quae difficultas 
eodem modo solvitur, quo supra eadem difficultas pro praedicatione. 

Unde quod attinet ad quatuor capita in Rotali Instructione propo- 
sita, scilicet celebrationem missae exsequialis, benedictionem domorum, 
officium praedicandi, et audiendi confessiones, dicendum est Rev. Capi- 
tulum revera demonstrasse consuetudinem seu praescriptionem imme- 
morabilem ad ea iura vindicanda necessariam. Imo addendum est has 
quatuor, ut ita dicam, praescriptiones particulares, sese mutuo adiuvare 
et corroborare, ita ut si quid-forsan minus rigorose prohatum sit in una, 
lucem et confirmationem recipiat ab alia; hae enim quatuor praescriptio- 
nes ad unum aliquid tendunt, scilicet ad hoe quod Rev. Capitulum ali- 


S. Homaua Hota 61 


quam partem curae actualis exerceat, modo privative ad Archipresbyte- 
rum (celebrationem missae exsequialis et benedictionem domorum), modo 
cumulative cum illo (praedicationem et auditionem confessionum). 

Nec dicatur praefatam praescriptionem immemorabilem non fuisse 
pacificam, sed fuisse turbatam saeculo decimo octavo, v. g. quando archi- 
presbyter Balbis contra Capitulum vindicavit iura parochialia, et ideo 
praescriptionem illam non posse attendi. Non enim omnes actus con- 
trarii praescriptioni immemorabili vim huius praescriptionis infringunt, 
sed tantum illi qui fiunt intra spatium centum (aut circiter) ultimorum 
annorum, ad quos se referre potest memoria hominum viventium; quoad 
enim illos actus praescriptioni contrarios, qui ultra hoc spatium centum 
annorum peracti sunt, nullo modo infringere aut minuere possunt vim 
praescriptionis immemorabilis; quia praecise haec longissima et cente- 
naria quies, de qua deponunt testes (partim de visu, partim de auditu), 
praesumere facit, post actus illos contrarios, omnia ad pacem composita 
fuisse vel ex legitima concordia, vel ex indulto Apostolico, ita ut, secundum 
doctrinam canonistarum, et plurimas S. Rotae decisiones, immemora- 
bilis praescriptio sit melior titulus de toto mundo. Quod autem actus 
praescriptioni contrarii, ultra centum annos facti, praescriptione imme- 
morabili non noceant, iam docuerant Innocentius IV in cap. Veniens, 
in fine tituli De Verborum significationibus, n. 2 in fine, et Speculator, 
lib. Il, in part. De Probationibus, n. 29, in fine, ex quibus et pluribus 
aliis doctoribus, S. Rota dictam doctrinam semper tenuil, v. g. in Recen- 
tioribus, dec. 491, n. 9, P. IIT; dec. 56, n. 19, 20, P. VII: dec. 421, n. 10, 
P. XVIII, t. 2; dec. 193, n. 17-18, P. XVII, tit. 1; dec. 168, n. 39, P. X. 

Nec dicatur praescriptionem, quantumvis immemorabilem, nullius 
esse valoris, ubi constat de titulo vitioso; hic autem constare de titulo 
vitioso, scilicet de invalida transactione anni 1493, ex qua orta est tota 
illa participatio curae actualis quam sibi vindicat Capitulum. 

Ad melius intelligendam solutionem huius difficultatis, sciendum 
est revera inter Capitulum et primum archipresbyterum, Bartholomaeum 
Vacca, intercessisse transactionem de cura animarum; quam transactio- 
nem acceptavit, anno 1490, secundus archipresbyter Antonius Vacca, 
qui hoc anno fratri suo, dicto Bartholomaeo, successerat. De hac autem 
transactione, ut stabilis fieret, deliberavit Capitulum die 14 decembris 
anni 1493 (Summ. Capit. n. 83-84). Exitus huius deliberationis sic exhi- 
betur in Actis capitularibus (ibid. cit. n. 84): « Dominus Archipresby- 
« ter... praesente Capitulo, informatus de dicta remissione (officii curae) 
«per dictum quondam praedecessorem Archipresbyteruni facta, sub 
« eadem reservatione dignitatis, quae sibi salva semper maneret, illam 

continuando approbavit et amplexus fuit, beneplacito semper Sedis 
Apostolicae et alterius superioris salvo; imo et ex nunc remisit dictam 
curam, suam exonerando et conscientiam Capituli onerando, hac media 
tamen conditione adiecta, quatenus Capitulum faciat cum effectu quod, 
infra annum proxime sequentem, S. Sedes Apostolica remissionem 
praesentem admittat et confirmet, exonerando ipsum dominum Archi- 
presbyterum ab onere dictae curae. Et casu quo hoc non obtine- 
retur a S. Sede, et non liberaretur ipse dominus Archipresbyter ab 
onere dictae curae, transacto dicto anno, sint partes et quaelibet earum 
in terminis primaevis, prout erant ante praesentem conventionem et 
remissionem. Et ita his mediantibus, ac modo et forma praedictis, ex 
nune remisit dictam curam, et consensit se ita exonerari ». 

Agebatur ergo de cura seu de officio curae, pure et simpliciter, et 
proinde de tota cura actuali, quam Archipresbyter, vi huius transa- 
ctionis, remittere intendebat in manus Capituli; hoc enim tempore, 
Capitula aliaque Collegia, quibus concredita erat aliqua parochialis 
ecclesia, adhue solebant curam actualem exercere vel collegialiter, vel 
per canonicos ad turnum, vel alio modo. 

Utrum autem praefata anni 1493 transactio a S. Sede approbata 
fuerit, nec ne, incertum prorsus est: probabilius videtur eam non fuisse 
umquam approbatam, tum quia de hac approbatione nullum est vesti- 
gium, tum quia revera Archipresbyter non videtur fuisse unquam exo- 
neratus a cura animarum; unde ista transactio remansit invalida. 

Verum, nullo modo constat hance transactionem fuisse originem 
praescriptionis centenariae de qua agimus; potuit enim oriri ex aliis 
causis, sicut quaelibet aliae praescriptiones contra iura episcoporum 
aut parochorum; nec est necesse ut Capitulum doceat de vera origine 
seu titulo suae praescriptionis; haec enim praescriptio, eo ipso quod 
est immemorabilis, constituit per se ipsam titulum, et titulum validis- 
simum, imo, ut dictum est, meliorem titulum de toto mundo. Cum ergo 
non constet de titulo vitioso praescriptionis de qua agimus, huic stan- 
dum est, et sic soluta manet supra obiecta difficultas. Ceterum Capi- 
tulum iura, de quibus agitur, non vindicat vi illius transactionis, bene 

vero vi praescriptionis immemorabilis. 

Unde ad dubium secundum praefatum Domini respondendum cen- 
suerunt: Archipresbytero competere curam actualem universam, salvis 
tamen iuribus et officiis a Capitulo vi consuetudinis immemorabilis prae- 
scriptis, inter quae adnumeranda sunt celebratio missae exsequialis prae- 
sente cadavere, benedictio domorum in diebus paschalibus, ins providendi 
praedicationi parochiali impedito Archipresbytero, ius andiendi fidelinm 

confessiones in parochia. Qua in re iidem Domini declarant suae inten- 
tionis non esse ut determinentur omnes et singuli actus parochiales 
quos Capitulum peragere queat, sed tantum praedictos indicare, ut 
responderi possit ad dubium propositum. Porro, quoad eam curae par- 
tem, quae remansit Archipresbytero, et in qua nihil praescripsit Capi- 
tulum, hane Archipresbyter exercet independenter a Capitulo, cum ipsi 
cura animarum immineat, non vi delegationis a Capitulo datae, sed vi 
ipsius Bullae, qua erecta fuit Collegiata. 


DE TERTIO DUBIO. 
An Archipresbyter habendus sit verus parochus, et parochiam exclu- 
sive a Capitulo repraesentare possit. 
Hoc dubium duas habet partes: 1) An Archipresbyter habendus sit ve- 
rus parochus; 2) An parochiam exclusive a Capitulo repraesentare possit. 
Quoad priorem partem, solutio patet ex dictis. Secundum enim ea 
quae supra probata sunt, in ecclesia parochiali Salutiarum erecta in 
collegiatam, cura habitualis est in Capitulo: cura autem actualis, vi 
Bullae erectionis, annexa est Archipresbyteratui et quidem, vi istius 
annexionis, tota cura actualis imminet Archipresbyteratui, licet, vi prae- 
scriptionis immemorabilis, Capitulum legitime sibi vindicet et exerceat 
aliquam huius curae actualis partem. Porro, in stricto et rigoroso sensu, 
quando cura parochialis dividitur in curam habitualem, quae remaneat 
penes Capitulum, et curam actualem, quae alicui clerico determinato 
commissa sit, nomen parochi reservatur Capitulo seu Collegio, quod inde 
dicitur parochus principalis seu habitualis: nomen vero vicarii curati 
datur presbytero curam actualem exercenti. Verum, in sensu latiori, 
hic etiam vicarius curatus est parochus, quia exercet curam animarum 
nomine proprio, et non vice aut nomine alterius; revera, in nostro casu, 
Archipresbyter curam actualem non exercet vice aui nomine Capituli, 
sed nomine proprio; eam enim habet curam, ut supra dictum est, non 
ex delegatione Capituli, sed ex ipsa Bulla erectionis Collegiatae, et vi 
propriae dignitatis Archipresbyteralis, cui dicta Bulla curam animarum 
imminere decrevit: unde, quoad curam actualem, non est vicarius Capi- 
tuli, sed presbyter eam proprio nomine exercens, et ideo parochus. Ut 
enim ait Bouix, De parocho, part. I, sect. 3, cap. 1: « Cura actualis, 
« modo ex obligatione, nec non proprio nomine exerceatur, et cum reci- 
« proco parochianorum ligamine, verum efficit et constituit parochum ». 
Cum tamen haec appellatio parochi, in hoe sensu, sit lata et minus 
rigorosa, hine factum est ut, in actis publicis aut quasipublicis, Archi- 
presbyter Salutiarum rarissime nomine paroché fuerit insignitus. 

Quoad alteram partem huius tertii dubii, scilicet utrum Archipres- 
byter parochiam exclusive a Capitulo repraesentare possit, solutio etiam 
patet ex dictis. lure enim naturali simul et canonico ille solus reprae- 
sentare potest aliquam communitatem, et in genere aliquod ens iuri- 
dicum, qui est caput eius; sic episcopus repraesentat dioecesim, abbas 
aut praelatus monasterium, decanus capitulum, rector collegium, ete. 
Atqui, Salutiis, caput parochiae cathedralis non est Archipresbyter, sed 
Capitulum, in quo residet cura habitualis et rectoratus ecclesiae, ut 
infra etiam dicitur in dubio quarto. Revera decursu saeculorum, ut 
dictum est in dubio primo, semper Capitulum repraesentavit parochiam 
coram auctoritate ecclesiastica et civili, coram tribunalibus quibusvis, 
coram Regularibus, aliis parochiis, confraternitatibus, et cuiuslibet com- 
munitatibus, 

Unde, ad dubium tertium Domini respondendum censuerunt: 

Ad primam partem: Provisum in I et IZ; ad secundam partem: 
Negative. 


DE QUARTO DUBIO. 


An et quomodo regimen ecclesiae cathedralis competat Capitulo vel 
Archipresbytero in casu? 

Pariter solutio huius dubii patet ex supra dictis. Cum antiqua 
parochialis ecclesia Salutiarum erecta fuerit in collegiatam, transiit in 
dominium Collegiatae, sicut omnia bona et iura eius, ut dictum est in 
dubio primo; unde Collegium seu Capitulum factum est verus et solus 
Rector ecclesiae; et ideo regimen et administratio huius ecclesiae per- 
tinent ad Capitulum. In casu simili Pignatelli, cit. Cons. 50, cum pro- 
basset, in Collegiata parochiali, curam habitualem, de iure communi, 
pertinere ad Capitulum, transiens ad regimen huius ecclesiae, sic ait, 
n. 8: « Quo vero ad regimen et administrationem ecclesiae, Capitulum 
« pariter fundat suam intentionem in eo quod est rector sive parochus, 
«et sic regendi et administrandi cura ad ipsum de iure pertinet, ut 
« per Rotam ete. ». 

Nee dicatur, in nostro casu, Archipresbyterum esse etiain parochum 
et rectorem, et ideo ad ipsum spectare regimen ecclesiae. Nam non est 
parochus nisi in lato sensu, ut supra dictum est, et non est proprie 
rector ecclesiae, sed tantummodo rector curae animarum, ut verbis 
S. Rotae utamur in dec, 316, n. 2, P. [V, t. 2, inter Recentiores, aut 
rector animarum, ut ait Pichler, in tit. De Officio vicarii, n. 15. 

Igitur quidquid respicit regimen et administrationem ecclesiae, non 
solum quoad functiones capitulares, sed etiam quoad cultum divinun, 

celebrationem officiorum, curam et dispositionem sacrae supellectilis, etc., 
hoe totum pertinet ad Capitulum; Archipresbyter autem ordinare et 
administrare nequit nisi curam actualem; aut modo praecisiori, in nostro 
casu, illam partem curae actualis quam sibi retinuit, uti matrimonia, 
baptismata, catechismos, ete. 

Et hoc plene confirmat observantia antiqua et constans in Colle- 
giata Salutiarum, uti patet ex Summario Capituli. 

Si enim agatur de sacra ecclesiae supellectili, ipsum Capitulum 
deliberat et ordinat; v. g. sacram supellectilem recognoscit. de ea 
custodienda regulas praescribit, de ea vendenda aut alias alienanda, in 
casu publicae necessitatis, deliberat, disponit de sedibus et scamnis; de 
organo reficiendo curat (Summ. Capit., n. 54, 61, 62, 65, 67, 68, 69, 70, 
72, 73, 80); usum. capellarum ecclesiae, confraternitatibus vel privatis 
familiis assignat (ibid. n. 60, 63). 

Si agatur de fabrica et reparatione ecclesiae, ipsum Capitulum per- 
cipit oblationes, colligit taxas, facit expensas (Summ. Capit., n. 56, 57, 
58, 61, 66). 

Quando rectores confraternitatum aut alicuius operis pii officia 
divina, missas, conciones habere sibi proponunt in ecclesia, rem agunt 
cum Capitulo (ibid., n. 55, 63, 76). 

Si agatur de ordine aut disciplina generali ecclesiae, vy. g. quoad 
ordinem missarum, horam divinorum officiorum, aperturam portarum 


-ecclesiae, etc., semper ipsum Capitulum deliberat et statuta condit (ibid., 


n. 71, 74, 75, 77, 79). 

Si agatur de ordine et assignatione sedium confessionalium in 
ecclesia, ipsuin Capitulum omnia disponit, et, opera Archidiaconi, varias 
sedes assignat singulis confessariis, ut passim, in processu suppletivo, 
deposuerunt testes, sive capitulares, sive extracapitulares (Summ. secun- 
dum pro Capit). 

Et hoe probe norunt episcopi Salutiarum, qui, quando consilia, 
hortationes aut ordinationes, quoad supradicta, intimare volunt, rem 
habent cum Capitulo (Summ. Capit., n. 51, 78). 

Unde clarum est, cum Capitulum sit rector ecclesiae, ad illud per- 
tinere regimen et administrationem ecclesiae; cum autem Archipre- 
sbyter non sit rector nisi curae actualis (nee universae, in casu) ad 
illum pertinere tantummodo ordinationem harum functionum quas sibi 
retinuit, nullo vero modo regimen ecclesiae. 

Itaque ad dubium quartum Domini responderunt: Regimen ecclesiae 
competere Capitulo pure et simpliciter. 

DE QUINTO DUBIO. 


An Archipresbyter habeat ius residendi in domo ecclesiae cathedrali 
adiacenti,eamque domum ad usum habitationis aptandi suis sumptibus, 
et independenter a Capitulo 

Notandum in hoc dubio agi de iure Archipresbyteri residendi in 
domo ecclesiae cathedrali adiacenti. Responsio ergo facilis est: Archi- 
presbyter enim nullum prorsus documentum, et nullam invocat posses- 
sionem, quo constare faciat de dicto iure. 

Imo omnia demonstrant praefatam domum, sic dictam plebaniam, 
esse in dominio et administratione Capituli. Uti enim constat ex docu- 
mentis in Capituli Summario et Summario additionali (Summ. n. 86, 87, 
et Summ. Addit., n. 7, 8, 9), Capitulum, anno 1607, hance plebaniam in 
emphyteusim concessit ipsi Archipresbytero; cum autem hic leges et 
conditiones in contractu emphyteusis contentas non servaret, Capitulum 
revocavit illam emphyteusim (an. 1608), et de plebania recuperanda con- 
tra Archipresbyterum deliberavit (an. 1609). Recuperatam plebaniam 
Capitulum in locationem dedit episcopo Salutiarum anno 1643. Tandem, 
post varias vicissitudines, anno 1853, cum Archipresbyter in domo sic 
dicta Casa Minaudi habitaret, episcopus, cupiens ut potius in plebania, 
Cathedrali proxima, sedem figeret, egit apud Capitulum ut locus habi- 
tationis, sub certis conditionibus et compensationibus, Archipresbytero 
in plebania concederetur « con assegnargli un appartamento nel fabbri- 
« cato detto della Pievania di spettanza del Rino Capitolo » (Summ. 
Capit., n. 87). Haec quidem Episcopus; adeo clarum erat et notorium 
plebaniam omnino pertinere ad Capitulum, et Archipresbytero nullum 
ius competere ibidem propriam habitationem constituendi. 

Unde ad dubium quintum respondendum Domini censuerunt: Negative. 


His ergo omnibus consideratis et sedulo perpensis, Christi nomine 
invocato, Nos infrascripti Auditores pro Tribunali sedentes et solum 
Deum prae oculis habentes, ad dubium propositum: An sententia Rotalis 
diei 2 septembris anni 1911 sit confirmanda vel infirmanda in casu: 
respondendum decrevimus: Ad primam partem Negative; ad secundam 
partem: Rotalem sententiam esse respective infirmandam vel reformandam 
secundum responsiones infrascriptas ad singula quinque dutna in priori 
instantia concordata: 

I. An, quibusque sub limitibus cura animarum habitualis competat 
Capitulo vel potius Archipresbytero in casu. R. « Ad primam partem 

Affirmative seu curam habitualem competere Capitulo pure et simpliciter ; 
ad secundam partem, Negative. 

If. An Archipresbytero in casu competat cura actualis universa, 
exclusive et independenter a Capitulo exercenda. R. Archipresbytero 
competere curam actualem auniversam, salvis tamen iuribus et officiis a 
Capitulo vi consuetudinis immemorabilis praescriptis, inter quae adnume- 
randa sunt celebratio missae exsequialis praesente cadavere, benedictio 
domorum in diebus paschalibus, ius providendi praedicationi parochial 
impedito Archipresbytero, ins audiendi confessiones fidelium in parochia. 

Ill. An Archipresbyter habendus sit verus parochus, et parochiam 
exclusive a Capitulo repraesentare possit. R. Ad primam partem, Pro- 
visum in I et IT; ad secundam partem, Negative. 

IV. An et quomodo regimen ecclesiae cathedralis competat Capi- 
tulo, vel Archipresbytero in casu. R. Regimen ecclesiae competere Capitulo 
pure et simpliciter. 

V. An Archipresbyter habeat ius residendi in domo ecclesiae cathe- 
drali adiuncta, eamque domum ad usum habitationis aptandi suis 
sumptibus, et independenter a Capitulo. R. Negative. 

Sic ergo ad omnia dubia supradicta respondendum decernimus, 
declaramus et definitive sententiamus, et sententiam Rotalem diei 
2 septembris anni 1911, secundum has responsiones infirmamus, vel 
respective reformamus, infirmatamque vel respective reformatam decla- 
ramus. Quod attinet ad expensas, eas volumus inter partes haberi com- 
pensatas, tum in hac, tum in priori instantia. 

Ita pronunciamus, mandantes Ordinariis locorum et ministris tri- 
bunalium, ad quos spectat, ut exsecutioni mandent hanc nostram 
definitivam sententiam, et adversus reluctantes procedant ad normam 
sacrorum canonum, et praesertim cap. 3, sess. XXV, De Ref. Concilii 
Tridentini, iis adhibitis exsequutivis et coércitivis mediis, quae magis 
efficacia et opportuna pro rerum adiuncetis, exstitura sint. 

Romae, 1 iulii 1913. 


Seraphinus Many, Ponens. 
Franciscus Heiner. 
Joannes Prior. 
L.  S. 
Ex Cancellaria, 28 iulii 1913. 
Sac. T. Tani, Not. S. R. Rotae. 

SIGNATURA APOSTOLICA 


Causae reservatae, quorum recursus, iuxta Legem propriam, can. 40, 
reiecti sunt, tamquam fundamento boni iuris destituti: 

ANDRIEN. Restitutionis in integrum et iurium (lecretum diei 23 apri- 
lis 1913), 

VARSAVIEN. Separationis, seu nullitatis sententiae rotalis (Decretum 
(liei 19 maii 1913). 

Romae, ex Cancellaria supremi Apostolicae Signaturae Tribunalis, 
die 1 februarii 1914. 


losephus ady. Fornari, S. T. A. 


DIARIUM ROMANAE CURIAE 


S. CONGREGAZIONE DEI SACRAMENTI. 
AVVISO Di CONCORSO. 


Si notifiea che nella sacra Congregazione per la disciplina dei Sacramenti 
avra luoge il concorso ad un posto di Ufficiale minore, per esame scritto, che 
si terra il giorno 12 marzo alle ore 8 ant. 

Quegli ecclesiastici, che desiderassero prendervi parte, dovranno, entro un 
mexe dalla data del presente avviso, esibire nella Segreteria di detta Congre- 


gazione la domanda, corredata dei titoli necessarii per |’ ammissione. 


Roma, 5 febbraio 1914. 


Filippo Giustini, Seqretario. 


Diarium Romanae Curiae 69 


SEGRETERIA DI STATO. 
NOMINE. 


Con Biglietti della Segreteria di Stato il Santo Padre si é degnato di 
nominare: 


17 gennaio 1914. — L’ Eno signor cardinale Domenico Ferrata, Protettore 
dell’ Ordine Eremitano di sant’ Agostino. 

18 gennaio. — Il medesimo signor cardinale Ferrata, Protettore dell’ Isti- 
tuto delle Ancelle del sacro Gaore di Gesu. 

— L’Emo signor cardinale Ludovico Billot, Proteftore dell’ Istituto det 
Fratelli del sacru Cuore. 

— L’Emo signor cardinale Guglielmo van Rossum, Protettore dell Ordine 
dei canonici reqolart Premonstratensi. 

— Il rev. padre Nazzareno Bergs, benedettino della Congregazione Cassi- 
nese, Consultore della sacra Conyrequzione dei Religiosi. 


19 gennaio. — [I rev. padre Girolamo Mileta, dell’ Ordine dei Minori Con- 
ventuali, Consultore della sacra Congregazione dei Riti. 
20 gennaio. — L’ Emo signor cardinale Antonio Agliardi, Presidente del- 


l’ Accademia cattolica di Religione in Roma. 

21 gennaio. — Mons. Giulio Serafini, vescovo tit. di Lampsaco, Consn/- 
tore della sacra Congregazione del Concilio. 

22 gennaio. — Gli Emi signori cardinali Ottavio Cagiano de Azevedo e 
Diomede Falconio, Membri della commissione cardinalizia per 1 Opera della 
preservazione della Fede in Roma. 

23 gennaio. — L’ Emo signor cardinale Domenico Ferrata, Protettore della 
societa dei Missionari d Africa. 

24 gennaio. — L’Etho signor cardinale Francesco di Paola Cassetta, Pro- 
tettore della pia societa di San Giuseppe. 

— Mons. Antonio Grasselli, arcivescovo tit. di Larissa, Commendatore di 
Santo Spirito. 

25 gennaiv. — L’ Emo signor cardinale Domenico Ferrata, Protettore del- 
1 Ordine degli Agostiniani scalzi della Congregazione d'Italia e Germania. 

— L’ Emo signor cardinale Basilio Pompilj, Proteftore dell’ Istituto del 


preziosissimo Sangue. 


26 gennaio. — L’ Emo signor cardinale Gennaro Granito Pignatelli di 
Belmonte, Protettore dell Istituto delle Fighe di sant'Anna. 
27 gennaio. — L’ Emo signor ecardinale Basilio Pompilj, Protettore della 


Congregazione delle Religiose di S. Giuseppe, sotto la protezione dell immaco- 
lata Madre di Dio. 

31 gennaio. — L’ Eiho signor cardinale Antonio Vico. Protettore dell sti- 
tuto della sacra Famiglia di Urgel. 

31 yennaio 1914. — L’ Emo signor cardinale Gennaro Granilo Pignatelli 
di Belmonte. Protettore delle Religiose Francescane del santissimo Sacramento 
di Lemberg. 

1 febbraio. — Gli Emi signori cardinali Benedetto Lorenzelli e Antonio 
Vico, Membri della sacra Congregazione degli Affari ecclesiastici stravrdinari. 

— Mons. Eugenio Pacelli, Segretario della stessa sacra Congregazione. 

— Mons. Pacifico Massella, Segretario delle Lettere Latine. 


Con Brevi apostolici il Santo Padre si é degnato di nominare: 


Protonotarii Apostolici ad instar participantium: 
G6 gennaio 1914. — Mons. Ignazio Panak, dell’ archidiocesi di Olmiitz. 
10 yennaio. — Mons. Leonardo Rendl, |. e R. vicario castrense, dell’ ar- 


chidiocesi di Vienna. 
21 gennaio. — Mons. Abele Balmaceda, decano della cattedrale, e Mons. Isi- 
doro Fernandez, vicario generale della diocesi di S. Giovanni di Cuyo. 


Prelati Domestici di S. S.: 
16 dicembre 1913. — Mons. Francesco Saverio Konrad, della diocesi di 
Passavia. 
3 gennaio 1914. — Mons. Valentino Liva, arciprete della collegiata di 
Cividale nell’ archidiocesi di Udine. 


6 gennaio. — Mons. Roberto Neuschl, canonico onorario della cattedrale 
di Brinn. 

8 gennaio. — Mons. Nicola Minadeo, arciprete di Ripalimosani, diocesi 
di Boiano. 

10 gennaio. — Mons. Marcello can. Henry, vicario gen. della dioc. di Verdun. 

13 gennaio. — Mons. Giovanni Trémoulhéac, e Mons. Guglielmo Binet 


des Roys, canonici onorari dell’ archidiocesi di Lione. 
16 gennaiv. — Mons. Giovanni can. Georgiu, vicario generale della dio- 
cesi di Armenopoli. 
— Mons. Romano Goebel, vicario generale dell’ archidiocesi di Gnesna. 
18 gennaio. — Mons. Emanuele Norberto Lépez, della diocesi di Cordoba 


(Argentina). 


Con Biglietti della Segreteria di Stato, il Santo Padre si é degnato di 
nominare : 


Camerieri Segreti soprannumerarii di S. S.: 
10 gennaio 1914. — Mons. Pietro Antonio Francesco Thier, della diocesi 
di Harlem. 


— 
— 


Diariuvm Romanue Curiae 71 


12 gennaio 1914. -- Mons. Stanislao Krzeszkiewicz, vice rettore del semi- 
nario di Gnesna. 
18 gennaio. — Mons. Costantino Fantini, del clero romano. 


Camerieri d’onore in abito paonaszo di S. S.: 


27 dicembre 1913. — Mons. Antonio Serafini, dell‘ archidiocesi di Udine. 
7 gennaio 1914. — Mons. Augusto Savels, dell’archidiocesi di Colonia. 
10 gennaio. — Mons. Adriano Hermus, della diocesi di Bois-le-Duc. 

22 gennaio. — Mons. Desiderio Demény, dell’ archidiocesi di Strigonia. 

— Mons. Giovanni Pravedoni, della diocesi di Pavia. 

— Mons. Carlo Rossi, della medesima diocesi. 


23 gennaio. — Mons. Pietro Bonfiglietti, della diocesi di Tivoli. 
— Mons. Felice Piersanti, della medesima diocesi. 
24 gennaio. — Mons. Gaetano Labruna, della diocesi di Avellino. 


— Mons. Nicola Petrone, della medesima diocesi. 


Camerieri Segreti di Spada e Cappa soprannumerario di S. S.: 


15 gennaio 1914. — 11 sig. Paolo Malafosse, della diocesi di Montpellier. 
21 gennaio. — I) sig. Lucio Suttor, dell’ archidiocesi di Parigi. 
ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


La Gran Croce dell’Ordine di S. Silvestro Papa: 


18 gennaio 1914. — Al sig. conte Samuele Festetics de Tolna, della dio- 
cesi di Lavant. 


La Commenda dell’ Ordine Piano: 


6 gennaio 1914. — Al sig. cav. Luigi Mouton, antico capitano degli zuavi 
pontifici. 


La Commenda dell’Ordine di S. Gregorio Magno, classe civile: 


3 gennaio 1914. — Al sig. Winando van der Waarden, della diocesi di 
Bois-le-Duc. 
20 gennuio. — Al sig. Francesco Schiiller, dell’ archidiocesi di Colonia. 


Il Cavalierato dell’Ordine Piano: 


6 gennaio 1914. — Al sig. Giorgio de Cadoudal, antico sergente degli 
zuavi pontifici. 

Il Cavalierato dell’Ordine di S. Gregorio Magno, classe civile: 


20 dicembre 1913. — Al sig. prof. Giuseppe Peters, direttore dell’ ospedale 
di Caifta. 

— Al sig. Erasmo Giorgi, domiciliato a Viterbo. 

31 dicembre. —— Al sig. Enrico Hellemans, dell’ archidiocesi di Malines. 

3 gennaio 1914. — Al sig. Patrizio Giuseppe Duffy, dell’archidiocesi di 
Westminster. 

8 gennaio. — Al sig. Giuseppe Barral, dell’ archidiocesi di Chambéry. 

13 gennaio. — Al sig. Giacinto Peralta Ramos, della diocesi della Plata. 

14 gennaio. — Al sig. Pietro Giuseppe Matteo Aalberse, della diocesi di 
Harlem. 

— Al sig. conte Giuseppe de Brouckhoven de Bergeyck, dell’ archidiocesi 
di Malines. 


Il Cavalierato dell’Ordine di S. Silvestro Papa: 


265 gennaio. — Al sig. Giulio Motte, della diocesi di Lilla. 


NECROLOGIO. 


19 gennaio 1914. — Mons. Guglielmo Turner, vescovo di Galloway. 

— Mons. Andrea Fiore, vescovo di Cuneo. 

21 gennaio. — Mons. Giuseppe di Gesi Guzman, vescovo di Tamaulipas 

Messico. 

30 gennaio. — Mons. Salvatore Tolu, arcivescovo di Oristano. 

31 gennaio. — L’ Etho signor cardinale Casimiro Génnari, Prefetto della 
sacra Congregazione del Concilio. 


